text:
NEC ta selebrá título na Kòrsou
...Klup di futbòl di Nijmegen ta karga bateria den solo kurasoleño...
WILLEMSTAD- 15 di mei 2015 –Pa selebrá e kampeonato di Jupiler League, e selekshon kompleto di NEC Nijmegen tei na Kòrsou pa un siman i lo keda te ku dia 19 di mei próksimo.
Dia 3 di aprel último, e ekipo a sa di salbaguardiá e título despues di un viktoria di 1- 0 na kas riba Sparta Rotterdam. Ku e triunfo aki, e futbolistanan prosedente di e siudat di Nijmegen a sa di bini bèk den un solo temporada riba e nivel di mas haltu di futbòl profeshonal i lo bai enfrentá klupnan manera Ajax, Feyenoord i PSV den e próksimo temporada. Mientrastantu e selekshon i staf lo gosa di un siman bon meresí aki na Kòrsou. Un bosero di NEC a indiká ku Kòrsou sigur ta un isla pa revitalisá den un dushi solo.


c: text/html

text:
Fundashon Wikipedia
Wikimedia Foundation Inc (papiamentu: Fundashon Wikipedia) ta un organisashon merikano no-komershal ku tin e meta pa plama konosementu liber. Nan ta hasie dor medio di diferente proyekto, di unda e ensiklopedia di internet Wikipedia sin duda ta mas konosi.
Proyekto[editá | editá fuente]
Wikimedia Foundation ta e organisashon di paraplu di entre otro proyecto manera:
Esakinan ta proyekto ruman (relashona/relatá) ku ahinda no ta eksisti na papiamentu/Papiamento, ku probablemente mas pronto lo bin.
- Wikionary (Wikshonario)
- Wikiquote (Wikisita)
- Wikibooks (Wikibuki)
- Wikisource (Wikifuente)
- Wikimedia Commons
- Wikinews (Wikinotisia)
- Wikispecies (Wikispeshi)
- Wikiversity (Wikiversidat)
Fundashon[editá | editá fuente]
E lantamento di e organsashon tawata ofishal for di 20 di yüni 2003 dor Jimmy Wales, direktor di Bomis Inc. i ko-fundadó di Wikipedia.[1] E nomber "Wikimedia" ta pensa dor Sheldon Rampton di un WikiEN-l-mailinglist posting den mart 2003. Despues e nomber a bira wikimedia.org i wikimediafoundation.org di e Fundashon Wikipedia garantisá dor e uzadó Daniel Mayer.

robotstxt: allowed

filter: keep


text:
Coach Franken porcierto e anja aki ta celebra su di 10 anja cu RVVH tanto como hungador y coach y a duna opportunidad na various hungador Arubiano entre otro, Ronnie Nouwen, Ronald Gomez, Jean Luc Bergen, David Abdul, Daniel Geerman, Dirk van Leenen y Rensy Barradas.
Awor pa e campeonato 2016 – 2017 RVVH ta fortifica su “eerste selectie” cu un delantero talentoso esta Emile Linkers. Linkers a hunga den su jeugd pa entre otro Baronie, NAC y RBC Roosendaal. Alavez Linkers a hunga pa differente jeudgselecties di Hulanda.
Linkers ja caba tin experience di Topklasse paso den pasado ela hunga cu Baronie (Breda) y ARC (Alphen a.d. Rijn). Fuera di esey, Linkers a milita e ultimo 4 anja nan den futbol professional na Indonesia pa PSGC Galuh Ciamis y tabata un superstar di liga di e dicho pais
Emile Emanuel Anthony Linkers di apenas 25 anja ta un delantero di pia links cu por hunga riba various posicion como delantero. Na 2014 Linkers a hasi su debut pa seleccion di Aruba. Linkers a hasi debut riba mei 30, 2014 den e partido di Caribbean Cup contra di Turks and Caicos cu Aruba a gana 1 – 0 y alavez Linkers a anota e goal cu a duna Aruba e victoria.


text:
PLAY £5 FREE BONUS Di nobo jugadores so. 30x rekisito ta Pasa, max kombèrtimentu x4 ta dirigí. £10 In. reserva. Wega di tragamonedas so. T&C's Apply.$€£5 free bonus is only playable on Shamrock N Roll, Mayan Marvels and Candy Swap Slots, please register and validate your mobile number to receive it.
Terms And Condition Of Wednesday Promo
WINNING WEDNESDAYS TERMS AND CONDITIONS
Esaki promotion solamente ta disponé pa bálido e titular di kuenta di edat 18 òf mas.
Esaki promotion mester aktua entre 00:01 i 23:59 1t, 8t, 15t, 22nd, 29di november 2017.
GMT ta ekivalente na ACHT -8.30 hrs, PTZ + 8hrs
Solamente di Ganashi i Perdida (P&L) on slot games between 00:01& 23:59 during the promotion period will count towards qualification for the losses back.
15% losses back will be awarded according to the net win position during the promotional period (di plaka real gana) den tur e wega di tragamonedas so.
Di jugadores mester a korte un mínimo di 10 € durante e periodo promocion pa cualifica.
Players must have accrued over £10 in losses to qualify for this promotion
Maximum total funds back amount is £50 in Bonus funds and must be retrieved within 72 hours by logging and wagering bonus funds.
Play on Blackjack and Roulette will not contribute to the losses back calculations.
Bonus Funds can take up to three working days to be credited to your account.
E mayordomia ta reservá e derecho di cancer, kanker òf cambia kualke desordená òf promotion (òf e regla mescos) den kualke momento i sin notifikashon premie.
E rekisito ta pasa di 30 biaha e kantidat di bon ku e plan pa e bon ta restorá e aktivo i e drèmpel ganashi por ta retira.
4x Kombèrtimentu: di maximo morto di kombèrtimentu di e kapital di nos un plaka di aktivo tin un top di 4 biaha e import di bon abogado. E kapital di nos grandi concert outomátikamente un biaha ku e apuestas ta yen.
E nos ta liber i no por ta utilisá na e siguiente wega: Drácula, Arma ‘N’ E rose, Jaime Hendrik, E Divino Fortuna, Di Hende Invisibel, Cleopa MegaJackpot, Sevela Tom Megajackpot, Megajackpots Isla Di Skol Òf’Un Monton, Wolf Un Megajackpot, Strea Als Megajackpot, Jong Xi Pa Kai, Mas Makaku Eskolar Jackpot, Gana Jackpots, Winstar, E Mara Di Hustisia, Laman, Surman, E Flash, Lantèrna Bèrdè, Un Anochi ku Hala Edison, Pusha, Mas Den, Di Porko Existente, Thunderstruck I, Avion, E wil di Fortuna na Tur, Campeón Di Bakinan, Laura Òf Di Oro, Super Donner, Super Demanda Lux, Bichi, Op At, 100C Pirámide, Di Biuda Pretu, Famia Guy, Di cazafantasmas, Di Polis Kayente Super Paga Bes, Peliger, Suerte Larrys Soberania 2, Nos Rc, Charla Thomas: Tira di Blackwood, Pabou Alles, E wil di Fortuna Triple Tema Ciro, E wil di Fortuna: Altri 5 Arte
E kapital di nos optené di e promotion, solamente por ta tabata representá pa determinashon wega di rangers.
E retira for di kapital pa e apuestas ta yen, e anularán tur e bonifacio i ganashi di e atribuible di e kantidat.
E Término Di Standard & Plan kondishonnan.
E gasten di e desishon caba den tur e kasonan.
Gamble responsibly. For more info visit www.gambleaware.org


text:
Un edificio na Sao Paulo, cu antes tabata pertenece na cuerpo policial federal, pero tabata oficialmente desocupa pa varios aña, a pega candela banda di 1:30 di marduga di dialuna pa diamars. A bin resulta cu e edificio, di 26 piso, tabatin mas di 90 famia ta biba aden, sin permiso. Pa motibo di esaki no tin registro oficial di cuanto persona lo tabata den e edificio na momento cu e candela a cuminsa.
Testimonio di cuerpo di bombero ta bisa cu nan a localisa un persona na e piso mas halto, pero prome cu a logra salb’e, e edificio a cay den otro y no a mira e persona mas.
Poco despues, a bin mas claridad cu e situacion por tabata dramatico. Lo tabatin como 90 famia, na total cerca di 250 persona, cu tabata biba den e edificio. No ta conoci ainda cuanto persona por tabata den e edificio ora e candela a cuminsa.
E candela a afecta tambe dos edificio na banda y parti di un misa luterano, yama Martin Luther, un di e prome parokianan evangelico na Sao Paulo, inaugura na 1908.
Cuerpo di bombero di Sao Paulo tabatin 160 persona trahando na e lugar di e desastre, cu 57 vehiculo, y un helicopter. Otro entidadnan manera Defensa Civil y Compania di Ingenieria di Trafico tambe tabata na e sitio. Defensa Civil a cuminsa haci un registro di e famianan cu a logra sali di e edificio, pa organisa e ayudo na nan.
Pa e gobernador di estado Sao Paulo, Marcio França, e candela aki ta demostra e riesgonan grandi di edificionan ocupa di forma iregular. “Loke nos tin cu haci ta convence e hendenan pa no biba di e manera aki. Y e hendenan cu ta kere cu nan ta yudando, resistiendo y purba logra cu nan por keda den e tipo di edificio aki, ta yuda causa un tragedia manera esaki.”
E edificio cu a cay den otro, den menos di dos ora, tabata di gobierno federal. Por lo tanto, segun França, pa saca e hendenan cu forsa, ta gobierno federal lo mester a haya autorisacion hudicial. Pero segun França, gobierno federal no a hacie pasobra nan no sa unda pa bay cu e hendenan.
Riba pregunta di prensa tocante e forma cu gobierno estatal y gobierno municipal (‘Prefeitura’) por yuda e personanan cu tabata biba den e edificio, el a afirma cu lo ofrece lugar di keda na e famianan.
(fuente:JornaldoBrasil)


text:
ORANJESTAD – Tur cos ta cla pa e FINAL di Campeonato Double A cuminsa awe diabierna, 31 maart pa 7:45 PM entre RED...
ORANJESTAD – ATCO Concrete Indians ta pasa pa e gran final despues cu nan a gana Brazil Ceres den extra inning cu score...
ORANJESTAD – ATCO Concrete Indians tempran a sa di tuma ventaha y no ta wak atras mas ora cu nan ta gana...
ORANJESTAD – Finalmente, e ekipo cu pa mas largo no por a jega na e titulo finalmente e logra despues di 108 anja....
ORANJESTAD – Awe dialuna ta rance sali otro siman mas di ABBA su campeonato di baseball AA ora cu Red Machine y...
ARIZONA – Cleveland Indians tin un farm system cu hopi talento den liganan menor. Fransisco Lindor ta un di nan top prospecto...


text:
Notisia Polisial: Ladronisia, Kiebro, Aksidente i mas
Riba djaluna 5 di yüni pa mas o ménos 1 or di mardugá a detené un hòmber di inisialnan L.E.C. na un kasino situá na Bulevar Julio A. Abraham en konekshon ku kiebro di pas lokal, buracheria i pa no sigui órden di polis.
Riba djadumingu 4 di yüni, den oranan di mainta, a drenta keho di ladronisia di un pòtmòni for di den un outo. E ladronisia a tuma lugá entre 4 or i 5. 30 or di atardi. Komo ku e doño di pòtmòni a pasa vários sitio ku e outo, no ta konosí na unda presis a bai ku e pòtmòni. Algu mas lat riba e mesun dia a drenta keho di ladronisia den un kas situá na Kaya Venus. A bai ku entre otro un iPhone 6s kolo blanku i sèn kèsh. E kiebro a tuma lugá entre 5.30 or di atardi i 7 or di anochi ora e habitante tabata drumi. Den oranan di anochi a drenta un mas keho di kiebro. Den un kas situá na Kaya Krisolito a kibra drenta entre 6.45 or di atardi i 8.45 or di anochi. For di aki a bai ku entre otro joya i un tablet.
Riba djasabra 3 di yüni a drenta keho di ladronisia di un skuter kolo kòra di marka Gilera Runner. E skuter , ku lòk di stür, tabata stashoná riba pòrch di un kas situá na Kaya Karana. E ladronisia a tuma lugá entre 2 or di mardugá i 6.45 or di mainta. Den oranan lat di atardi, pa mas o ménos 6.15 or di atardi, un aksidente entre dos outo a tuma lugá riba Bulevar E.E.G.Un pikòp tabata bek pa Sali for di un lugá di stashoná di un kompleho di apartamento, miéntras un outo tabata bayendo den direkshon di Playa for di Pink Beach. E outo aki no por a desviá i a dal den e pikòp ku tabata bek. Shofùr di ámbos vehíkulo a keda herida; shofùr di e pikòp tabatin doló na su skouder i kabes i shofùr di e outo tabatin un doló na su garganta i un kap na su lep. A transportá e víktima aki huntu ku dos mucha ku tabata den outo huntu kuné pa hospital pa kontrol médiko.
Riba djabièrnè 2 di yüni pa mas o ménos 4 or di atardi un aksidente entre un skuter i un pikòp a tuma lugá riba Kaya Grandi. E pikòp kier a lora i no a mira skuter ta bin ku konsekuensia ku e skuter a dal den e pikòp. Shofùr di e skuter a keda herida na su kabes i ku ambulans a transporte pa hospital pa tratamentu i kontrol médiko.
Riba djaweps promé di yüni a drenta keho di ladronisia di un kámara di saka potrèt kolo pretu di marka Canon for di un outo ku tabata stashoná na e sitio di sambuyá Tolo. E ladronisia a tuma lugá entre 11 or i 11.45 or di mainta ora ku e doñonan tabata sambuyá. Mas lat, pa mas o ménos, 12 or di mèrdia, a detené un hòmber di inisialnan J.M.A.H. i un hòmber di inisialnan R.E.N. ora gara nan kla pa bai hòrta den un kompania di konstrukshon situá na Kaya Industria Pariba.


text:
Pa logra kambio den maneho di migrashon, migrantenan mester uni. Na Kòrsou a lanta ‘Algemene Werknemersvereniging Curaçao’ i ‘Stichting Buitenlanderzorg’. Na Boneiru a lanta ‘Fundashon Internashonal’. Ounke e diskurso ku nos ta publiká aki tin referensia espesífi ko na e situashon na Boneiru, nos a disidí di inkluy’é den e páginanan di ARCO Kòrsou, pasobra e tin relevansia pa gruponan di migrante na Kòrsou tambe. Pa dun’é mas relevansia pa Kòrsou nos a sustituí ‘Kòrsou’, kaminda den e original tabatin skirbí ‘Boneiru’ i ‘Kurasoleño’ kaminda e original tabatin skirbí ‘Boneriano’.
“Divino Presensia! Nos ta supliká Bo pa baha den nos!”
“Sr. Gezaghebber, Srs. Diputadonan i miembronan di Konseho Insular, Amigui presentenan!
“No ta kustumber den nos regio pa invoká Dios promé ku ta hiba palabra. Pero den otro parti di mundu e ta normal. Despues nan ta adresá e dignitarionan i sobrá presentenan. Pues nos por siña algu di e asina yamá ‘stranheronan’!
“Hindúnan ta pone man huntu i ta hasi un bùiging ora ta topa otro persona komo muestra di rèspèt pa e chispa Divino den e otro. Qué bunita kustumber!
“Awor, mi por a skohe otro invokashon pa habri mi diskruso, un invokashon Kristian òf Mòslem, pero mi no a hasi esei, pasobra Fundashon Internashonal ta un fundashon imparsial. Nos ta respetá tur kultura, tur religion i tur nashonalidat.
“Nos tin ku realisá ku realmente no ta eksistí nashonalidat. Ta eksistí solamente hende. Dios no a krea frontera. Ta hende a pone frontera riba mapa di mundu, kreando asina divishon i desunion entre hende. Pa Dios tur hende ta igual. Dios no konosé nashon.
“Esei kier men ku realmente tur frontera rònt mundu mester disparsé. Mi ta
konsiente ku nos no a yega asina leu ainda, pero ta importante pa enfatisá e punto di salida. I no solamente religiosamente. Tambe legalmente i polítikamente. Art. 1 di Deklarashon Universal di Derechonan
Humano ta bisa ku tur hende ta liber i igual, dotá ku razonamientu i konsenshi. Nan mester trata otro manera ruman. Esei ta nos punto di bista i esei ta punto di salida di Fundashon Internashonal. Mi ta kere ku tur hende den e sala aki ta di akuerdo ku esei. Nos tur ta liber i igual, Kurasoleño i migrante. Pero den práktika nan no tin derecho igual. Pues algu a bai robes malamente i ta p’esei Fundashon Internashonal a lanta.
“Tanten ku mundu ta dividí, maneho di migrashon mester tene kuenta ku e
realidat ei. Anto den e realidat di divishon ei, otro realidat ta ku Kòrsou ta un isla chikitu ku poko rekurso. Ta p’esei no ta posibel pa habri nos frontera pa laga tur migrante drenta libremente. Mirando e realidat amargo di divishon rònt mundu, nos ta haña nos obligá pa regulá i restringí e infl uho di hende di afó, sigur na un isla chikitu manera Kòrsou.
“Kòrda bon sí, ku migrantenan ta liber i igual, meskos ku nos. Kada medida ku ta kita nan libertat i igualdat ta un violashon di lei natural. Anto lei natural ta lei di Dios. Kende kier violá lei di Dios? Pues si nos kier regulá i restringí migrashon, nos mester tin hopi bon motibu pa hasi esei. Un motibu ku realmente ta hustifiká violashon di lei natural.
“Pues, komprondé bon. Fundashon Internashonal no ta kontra Kurasoleño. Nos no ta kontra niun hende. Nos ta pro Hustisia. Nos kier pa migrantenan wòrdu tratá manera hende, igual ku nos. Nos kier pa no hasi bida di migrante difísil sin motibu, manera, pa djis konsiderá un ehèmpel, restrikshon di nan libertat di traha.
“Laga nos konsiderá esei un ratu.
“Tur hende tin ku traha. Ta un obligashon moral pa ku bo famia i komunidat pa presta labor. Bijbel ta bisa ku bo mester gana bo pan di kada dia ku sodó na bo frente. No ta un eksagerashon pa bisa, pues, ku trabou ta sagrado. Papa Juan Pablo II a konfi rmá esei. Ta p’esei gobièrnu mester stimulá i fasilitá tur hende pa traha. I libertat ta enserá ku hende mag traha libremente i ku nan ta liber di skohe ki sorto di trabou nan kier hasi.
“Sin embargo, na Kòrsou e migrante no ta liber pa traha. E mester di un pèrmit. Pa gana su pan di kada dia e mester aserká gobièrnu na rudia pa por fabor dun’é un pèrmit pa e por mantené su famia. Figurá bo! Anto durante promé 3 aña e no ta ni liber pa skohe e trabou ku e ta deseá di hasi. I si e no ta gusta esaki, nos ta skòp é afó, pasobra e ora ei e ta illegal bezig, trahando sin pèrmit!
“Si bo pens’é bon, nos a hinka e migrante den un situashon similar na sklabitut. Anto nos ta someté e migrante 10 aña largu na e régimen opresivo aki sin rel. Nos Kurasoleño ta hasi esei. No duna niun otro hende kulpa. Ta nos ta hasi’e’! Si nos kier wak den spil i tin rèspèt pa nos mes, nos tin ku kambia maneho di imigrashon drástikamente. Nos sa ku e realidat di divishon rònt mundu ta pone ku sierto kambio no ta posibel mes ora. I nos lo no ta irazonabel. Pero e maneho di migrashon tin ku kambia.
“Nos sa tambe ku e ta bai tuma tempu. Polítika Antiano, sostené pa tur
partido polítiko, a krea e mònster di IMIGRASHON durante un periodo di
hopi aña. Bo no ta kambia esei den un, dos, tres. Además, e mònster aki ta operá den tur parti di mundu. No ta Antia so. Pues, e ta bai tuma tempu. Pero e maneho por kambia i lo kambia. Meskos ku nan a logra abolí sklabitut den siglo 19, nos lo logra abolí abuso kontra migrante.
“Internashonalmente, e problema a keda identifiká kaba. Nashonnan Uní a aprobá un Tratado tokante Migrashon ku a wòrdu ratifi ká pa mas òf ménos 15 pais. Hulanda te ainda no ta un di nan. Pues Antia tampoko. Sin embargo, gobièrnu di Antia por disidí ku nan lo adoptá kontenido di e tratado aki komo guia pa nos leinan di migrashon. Si nan ta hasi esei, huesnan lo haña derecho di kòntròla gobièrnu a base di e tratado aki. Esei lo kita hopi di e doló ku ta primí e migrante aworaki. No ku e Tratado aki ta ideal, pero adopshon informal lo ta un bon komienso. Ta p’esei nos lo pidi gobièrnu pa hasi esei
“Pa por logra e meta aki Fundashon Internashonal lo mester sera lasonan
estrecho ku otro organisashonnan di migrante internashonalmente. E problema di migrashon por wòrdu solushoná solamente via polítika. I pa logra algu polítikamente den un demokrasia bo mester por ehersé infl uensha politiko. Polítika ta un wega di number. Si bo representá sufi siente hende, bo ta gana e wega. Ta p’esei nos mester uni forsa tantu entre nos mes na Kòrsou komo ku gruponan di migrante afó.
“Nos esfuerso lo duna resultado positivo. Resultado no solamente pa migrantenan, pero pa henter komunidat Kurasoleño. Ta p’esei Fundashon
Internashonal no ta mira esaki komo un lucha, sino un diálogo. Un diálogo
entre Kurasoleño i no-Kurasoleño, entre Fundashon Internashonal i Gobièrnu. Huntu nos mester buska solushon hustu i humano di moda ku
despues di algun aña nos por lubidá tur e doló i inhustisia ku nos ta sinti awor pa motibu di un maneho diskriminatorio i inhumano kontra nosrumannan di afó.
“Nos kier un diálogo serio, kaminda nos no ta nenga realidat, na ambos banda. Si un migrante kier biba na nos isla, e mester respetá nos hendenan. Pero nos tin ku respet’é tambe. Segundamente, e migrante mester integrá den nos komunidat. Ta p’esei e tin ku siña Papiamentu. Pero si realmente e no por esei, nos no ta tum’é na malu tampoko.
“I niun hende no mester diskriminá. Gobièrnu tampoko. Ta p’sei lema di Fundashon Internashonal ta: respetá, integrá i no-diskrininá; huntu nos por.
“Si nos a logra tur esei, Fundashon Internashonal lo a realisá su meta di
krea harmonia entre migrante i lokalnan. Pero bou di e leinan aktual, harmonia no ta posibel. Ta p’esei nos ta pidi tur presentenan, espesífikamente nos mandatarionan, pa koperá ku nos i sòru pa trese e kambionan nesesario mas pronto posibel. Bo por konfi a ku nos lo bini ku un lista di prioridatnan pronto.
Kopia di e Tratado di Migrashon na Ingles bo por haña na: http://www.arcocarib.com. Bai na ‘Arco Knowledge Center’, click e bòtòn ‘legal’ i despues ‘treaties’.


text:
Herrinering: De veiling van de Canadair-vliegtuig (Challenger 601-3A/ER, 11 zitplaatsen) met registratienummer N545SD, door het Openbaar Ministerie (OM) Curaçao op de veilingsite BVA-auctions gaat
Day: December 15, 2017
VIDEO RUEDA DI PRENSA DI: Minister di GMN, Sra. Camelia Römer Tópiko: Kumbre Agrikula i Krio di Bestia;
Share on: WhatsApp
VIDEO RUEDA DI PRENSA DI: Minister di Hustisia, Sr. Q. Girigorie Tópiko: Orden Publiko
Share on: WhatsApp
Orashon djabièrnè 15 di desèmber 2017
Orashon djabièrnè 15 di desèmber 2017 ‘Felis ta esun ku no ta anda segun konseho di mal hende, ku n’ ta pegá riba kaminda
Pronóstiko di tempu pa Kòrsou i bisindario bálido te djasabra mainta 06:00 o.l., 16 di dezèmber 2017.
Pronóstiko Pronóstiko di tempu pa Kòrsou i bisindario bálido te djasabra mainta 06:00 o.l., 16 di dezèmber 2017. Kompilá: djabièrnè 15 di dezèmber 2017,
New airport digital platforms launched on Airport Boulevard Screen
New airport digital platforms launched on Airport Boulevard Screen Willemstad – On Thursday December 14, Curaçao Airport Partners and Curaçao Airport Holding launched three
Fundashon J.A.G. a duna splikashon i aklarashon pa ku Apertura di Karnaval 2018
Fundashon J.A.G. a duna splikashon i aklarashon pa ku Apertura di Karnaval 2018 Den luna di òktober Fundashon J.A.G. ku sr. Hubert “Juni” Aniseta
PAR na kaminda pa 25 aña di eksistensia.
PAR na kaminda pa 25 aña di eksistensia. Willemstad – djaweps 14 di desember ultimo Partido Alternativa Real, PAR, a selebra su di 24
Kor Los Carmelitas ta hasi entrega di cd di Pasku na Minister M. Alcalá-Wallé
Kor Los Carmelitas ta hasi entrega di cd di Pasku na Minister M. Alcalá-Wallé Willemstad- Sr. Roland Walter, miembro di kor Los Carmelitas a
ARUBA: PRONOSTICO DI TEMPO VALIDO TE DIABIERNA 15 DI DECEMBER 2017
ARUBA: PRONOSTICO DI TEMPO VALIDO TE DIABIERNA 15 DI DECEMBER 2017 COMPILA: DIAHUEBS 14 DI DECEMBER 2017 17:00 (21:00 UTC) TEMPO: ANOCHI: PARCIALMENTE NUBLA
Kayanan di siudat di New York dòrná ku busnan ku promoshon di Kòrsou (PAP/ENG)
Kayanan di siudat di New York dòrná ku busnan ku promoshon di Kòrsou WILLEMSTAD- 14 di desèmber 2017 – Komo parti di e esfuersonan
Seriedat pa e forma ku ta atendé ku presupuesto 2018, ku mester wòrdu trata den reunion públiko di 18 di desèmber 2017, mirando ku gobiernu apénas awe 14 di desèmber 2017 ta manda kontestanan parsialmente i “Nota di Kambio” no a drenta ainda ku e konsehonan korespondiente.
Willemstad 14 desèmber 2017 SPOED Presidente di Parlamento Sr. W. Millerson Wilhelminaplein z/n PRESENTE Sr. Presidente, Tópiko: Seriedat pa e forma ku ta atendé


text:
Turismo di estadia na mei a baha ku 8%
...E impakto ekonómiko generá ta 395 mion florin...
WILLEMSTAD- 29 di yüni 2016 – Na inisio di e temporada abou den turismo, Ofisina di Turismo di Kòrsou (CTB) ta reportá un bahada den kantidat di turista di estadia na luna di mei. Sifranan preliminar kolektá pa CTB ta indiká ku pa luna di mei 2016 a registrá un bahada di 8%. Esaki ta un total di 2.689 turista ménos. Un total di 30.932 turista di estadia a keda registrá kompará ku 33.621 turista na mesun luna aña pasa. E bahada den kantidat di turista di estadia ta komo konsekuensia di bahada for di tur region. Mei ta konosí komo un di e lunanan di e temporada abou pa loke ta trata e kantidat di turista ku ta bishitá Kòrsou.
Europa, e region for di kua nos ta risibí mas tantu turista ta representá un kantidat signifikante di 45.3% di tur bishitante na luna di mei 2016. Aña pasa esaki tabata 44.6%. For di e region aki Kòrsou a risibí 14.013 turista kompará ku 14.981 na mei 2015. Hulanda, e pais for di kua nos ta risibí mas tantu turista a nota un bahada di 7% ku un total di 11.106 turista na mei 2016 kompará ku 11.991 na 2015. Alemania a keda stabil na luna di mei. Un total di 1.558 turista a keda registrá. For di Bèlgika un kresementu di 14% a keda registrá, den sifranan apsoluto ku ta un total di 355 turista di estadia.
Region di Sur Amérika a konosé un bahada di 16% ku un total di 7.401 turista di estadia kompará ku 8.760 na 2015. For di Venezuela un kantidat di 4.353 turista a keda registrá, reflehando un bahada di 21%. Brazil i Colombia tur dos a registrá kresementu di respektivamente 20% i 22%. Colombia ta esun ku ta demostrando mas stabilidat kompará ku otro merkadonan importante den Sur Amérika manera Venezuela i Brazil.
Turismo di estadia for di Nort Amérika a registrá un bahada di 16% na mei ku un total di 5.068 kompará ku 6.056. Estado Unídos a registrá un total di 4.428 turista kual ta 13% ménos turista. Canada a registrá un bahada di 34% ku 640 turista di estadia na luna di mei 2016. E bahadanan aki ta un refleho di e temporada abou di turismo. Aktualmente konforme e rekomendashonnan stratégiko di e Plan Maestro pa Turismo 2015 – 2020, sektor di turismo ta desaroyando plannan riba término kòrtiku i largu ku e meta pa aselerá e kresementu di turismo for di region di Nort Amérika partikularmente Estado Unídos.
E kantidat di anochi ku e turista a keda riba nos pais a konosé un bahada di 11%. Un total di 237.251 anochi a keda registrá na mei 2016. Region di Europa ta representá 60.3% di kantidat total di anochi ku e turista a keda nos pais. For di Europa un total di 143.058 anochi a keda registrá. Region di Nort Amérika i Sur Amérika tur dos a registrá 26% ménos kantidat di anochi kompará ku mei 2015. E kantidat averahe di anochi ku e turistanan a keda den luna di mei ta 7.7 anochi miéntras aña pasa esaki tabata 7.9 anochi.
Sifranan promé 5 lunanan di aña: kantidat di anochi, akomodashon i impakto ekonómiko
E promé sinku lunanan di aña 2016 ta mustrando un kresementu kumulativo di 2% den kantidat di turista di estadia. E kresementu aki por keda atribuí prinsipalmente na e prestashon di e region di Europa, Nort Amérika i Karibe den e periodo di yanüari pa mei. E region di Europa ta esun ku a registrá mas kresementu ku 8%, Nort Amérika a keda stabil i Karibe a konosé un bon prestashon di 3%. Region di Sur Amérika a konosé un bahada registrando 8% ménos turista. E kantidat di anochi ku e turistanan a keda nos pais e promé sinku lunanan di 2016 ta mustra un bahada di 7%. Sifranan preliminar ta mustra un total di 1.536.083 anochi. Aña pasa e kantidat tabata 1.645.269. Europa ta e úniko merkado ku a nota kresementu durante e promé 5 lunanan di aña 2016. Un total di 910.319 anochi a keda registrá kual ta un kresementu di 2%. Nort Amérika, Sur Amérika i Karibe a registrá un bahada di respektivamente 6%, 25% i 11% ménos kantidat di anochi durante e promé 5 lunanan di aña.
For di e karchinan di embarkashon i desembarkashon por konstatá ku 56% (109.701 turista) di e kantidat total di turista di estadia a keda na un akomodashon registrá. E repartishon ta lo siguiente: hotèl di mas ku 150 kamber (27%), hotèl ku ménos ku 150 kamber (12%) i bùngalo (18%). E kantidat di turista ku a keda na otro akomodashon ta 86.193. Esaki ta representá 44% di e kantidat total di turista di estadia.
Hasiendo uso di e modelo ‘Turistika’, CTB huntu ku MEO a kalkulá ku durante e sinku lunanan di 2016, sektor di turismo a generá un impakto direkto di 395 mion florin pa nos ekonomia lokal. Turistanan prosedente for di Europa a generá un total di 198 mion florin kual ta 50.2% di e totalidat. Su tras ta sigui esnan for di Nort Amérika ku 94 mion i Sur Amérika ku 79 mion. E entrada generá for di e sobra turistanan a keda kalkulá na 24 mion florin.
Stayover arrivals May 2016
Por download e ‘Tourism Insight active report’ via di e link aki. E ‘Tourism Insight active report’ ta proveé datonan importante i estadístika riba turismo di Kòrsou.


text:
Liña dirèkt pa arkeologia
Liña dirèkt pa arkeologia
E Hotline Arkeológiko ta e punto sentral na Kòrsou pa relato tokante asuntunan arkeológiko, tantu marítimo komo na tera. E hotline ta ofresé siguiente servisionan:
- konseho arkeológiko tokante proyekto di konstrukshon
- punto di notifikashon pa mèldu deskubrimentunan nobo
- punto di notifikashon pa mèldu aktividat (ilegal) ku por forma un menasa pa nos herensha kultural òf históriko
- punto di notifikashon pa mèldu tráfiko ilegal den opheto ku ta forma parti di nos herensha kultural òf históriko.
E liña direkt pa arkeologi ta manehá pa NAAM huntu ku ROP i ta funkshoná durante oranan di ofisina (djaluna te djabièrnè di 9 – 12 AM i di 2 – 5 PM) via tel. +599 9 4621933/34 (NAAM) òf +5999 465-4688 (DROV) òf via mail: info@naam.cw


text:
Kontenido & Conditions-50% match up to £250 Daily
Kontenido & Kondishonnan:
- Esaki promotion solamente ta disponé pa bálido e titular di kuenta di edat 18 òf na kla.
- Esaki promotion mester aktua entre 00:01 i 23:59 9t, 10th and 11th December 2016 (GMT).
- GMT ta ekivalente na ACHT -9.30 hrs, KE en 1h, PTZ + 8hrs
- Pa ta legal pa e bon, di jugadores mester pone un mínimo di 10 € .
- Un bon pa e 50% of your first deposit each day up to a maximum of £250 (£750 over the whole promotional period) will be added to the player’s account
- This promotion will only be valid on your first deposit of each day of the promotional period
- Players are eligible to qualify once during each of the promotion periods.
- Kreditor di bonifacio e lo hasi su kuenta den 3 dia laboral di e realisacion di e promotion.
- Standard rekisito ta pasa di 30 biaha e kantidat di bon pa usa e bon òf ganashi drèmpel e mei retiro.
- Winnings off bonuses are capped at 4x the bonus amount.
E kapital di nos optené di e promotion, solamente e por utilidat pa aktua den nos wega di tragamonedas.
- E retira for di kapital pa e apuestas ta yen, e anularán tur e bonifacio i ganashi di e atribuible di e kantidat.
- Ningun e apuestas realidat ku Plaka di Rei purifiká pa e rekisito ta pasa. E apuestas ta Aktua Di forma Gratis wega no purifiká pa e rekisito ta pasa.
- Un biaha credit di bon sigui siendo válido na 28 dia.
- Si bo no ta yen di rekisito ta pasa den e periodo, e bon rotondas e kapital ta retiro nan kuenta.
- Na jugadores a kòrda mi so por tin un bonifacio aktua di e biaha.
- Please go to “my account history” section to review your entire pending bonus queue.
- Standard Kontenido i Kondishonnan buta.
- E mayordomia ta reservá e derecho di cancer, kanker òf cambia kualke desordená òf promotion (òf e regla mescos) den kualke momento i sin notifikashon premie.
- E gasten di e desishon ta definitivo den tur e kasonan.


text:
QUEBEC, Canada- Cientificonan di e Universidad di Montreal a haya e metodo pa desactiva e desaroyo di e metastasis den cancer di pecho HER2 positivo. Nan ta spera cu e hayasgo aki por yuda na reduci e nivel di mortalidad di e malesa aki.
E ekipo cientifico a descubri cu desactivacion di e proteina AXL por para e multiplicacion di e metastasis den e tipo di malesanan aki. AXL ta responsabel pa 20% di tur cancer di pecho.
Den cancer HER2 positivo, e celnan cu nivelnan halto di AXL ta mas inclina pa kita for di un tumor y plama den e curpa. Esaki ta un proceso cu ta dificulta e tratamento di e malesa. Hecho ta cu 90% di e mortonan di cancer di pecho ta bin door di e metastasis.
Segun e specialistanan, e procedimento pa impedi e actividad di e proteina AXL ta permiti pa reduci e risico di cu e celnan canceroso lo por spart y asina disminui e posibilidad di cu e residuonan di e malesa aki bini bek.
Fuente: https://www.webconsultas.com


text:
22.02.18 Aankondiging Torneo Krioyo Paint
Pa medio di esaki Direktiva di Bonairiaanse Tafeltennisbond (BTTB) ta anunsiá na tur su miembronan ku (BTTB) ta bai organisá e promé torneo di Pinpòn pa e aña aki titulá “Torneo Warm Up Krioyo Paint”
E torneo ta pa e miembronan di señor pero hubenil di U18 tambe por partisipá. Fecha pa e torneo aki ta dia 28 di febrüari 2018;
Lugá: Jong Bonaire; Ora: 20:00 (8’or)
Direktiva ta súplika e partisipantenan pa registrá di antemano serka Almar Nicolaas òf Junny Vos na (+5999) 5657196 pa por fasilitá e planning di e torneo.


text:
Unicollege tur hende na Boneiru konosé kaba komo e skol kaminda nan a introdusí e sistema di ‘natuurlijk leren’, es desir ‘siña na un manera natural’. Kon esei ta bai? Wél, kasi tur e ‘leerstof’ (e lokual ku e muchanan tin ku siña pa lei) ta wòrdu ofresé na e alumnonan den forma di ‘proyekto’. E proyektonan aki ta profundisá riba sierto temanan, ku ta wòrdu spliká for di punto di bista di tur e vaknan ku e muchanan tin ku siña, pero integralmente (es desir tur e vaknan tin nan lugá den e proyektonan).
Proyektonan
E kos bon di e proyektonan aki ta ku e alumnonan mes mester deskubrí e ‘leerstof’
trahando riba e proyektonan. Naturalmente tin guia di dosentenan tambe, pero na promé instansia nan mes tin ku hasi esfuerso. Di e forma aki nan ta komprondé e ‘leerstof’ mas mihó, mientras ku nan ta desaroyá nan propio kreatividat. Ademas, e sistema di enseñansa aki ta siña e alumonan koperá ku otro, pa motibu ku ta traha riba e proyektonan den grupo. Sin embargo, kada alumno tin ku traha riba su mes tambe, di moda ku e resultado ta un bon balansa entre koperashon i individualidat.
Refleho di bida real
Otro bentahanan ta ku e proyektonan ta mustra kon e diferente vaknan ta integrá
den otro, no separá manera na skolnan konvenshonal. Asina e proyektonan ta reflehá realidat di bida mihó. Esaki, huntu ku e hecho ku pa ‘natuurlijk leren’ e muchanan mes mester ta hopi mas aktivo, ta pone ku nos tin na Boneiru un skol úniko ku nos ta rekomendá plenamente i di kurason. Naturalmente den bida nada
no ta eksistí ku tin bentaha so. Semper tin desbentaha, pero segun nos e desbentahanan ta tiki (realmente nos mes no sa niun, pero ku tempu algun lo sali), anto e bentahanan ta hopi. P’esei Boneiru por ta hopi kontentu ku e skol aki. Lo ta bon si gobièrnu tuma bon nota di lokual e skol aki ta hasiendo i duna nan tur asistensia posibel, inkluso supsidio.
Ambiente positivo
Ora bo ta bishitá e skol aki, bo ta sinti mes ora ku e alumnonan ta aktivo, kontentu i sigur di nan mes. Anto no tin problema grave manera na SGB, kaminda nan asta
mester hür bewaker pa mantené òrdu. Pa futuro di Boneiru nos mester di inisiativa
manera Unicollege. Anto no kere ku Unicollege ta un skol elitario, kaminda solamente yu di e rikunanta haña un chèns. Bèrdat ta ku e skol ta kobra basta un tiki ‘schoolgeld’, pero pa medio di beka pa alumnonan di ménos rekurso Unicollege a logra di ofresé enseñansa na tur mucha, di tur klase di nos sosiedat.
Kiko alumnonan mes ta bisa?
ARCO a papia ku 3 alumno di UNICOLLEGE, e skol úniko pa HAVO/VWO na Boneiru: Kjelld Kroon, Nathan Croes i Zahid Frans. Resúmen di nan komentarioi eksperenshanan ta sigui akibou. Nos ta kuminsá ku Kjelld Kroon.
Kjelld Kroon
Kjelld kier bira dòkter. Pues e ora ei e tin ku bai VWO. Na Unicollege esei ta posibel,
pero promé aña ainda ta HAVO/VWO kombiná. Despues ta disidí kende ta bai bai HAVO òf VWO.
Kjelld a konta nos ku e skol tin un website speshal, kaminda e alumnonan ta haña
tur e informashon (inkluso ‘leerstof’) ku nan mester. Pues for di kuminsamentu e alumnonan ta traha ku computer intensivamente.
Na e website e alumnonan ta haña e proyektonan ku nan tin ku traha riba dje. Mayoria di nan mester wòrdu ehekutá den grupo. Tin biaha tin ‘opdracht’ individual
tambe. Na fi nal di un proyekto e alumnonan mester presentá na otro kiko nan a siña. Esaki por bai den form di un splikashon bokal, pa medio di un poster, òf un
presentashon di Power Point (atrobe e computer ta hunga un papel importante).
Lesa buki
E aña eskolar ta partí den 4 periode, anto kada periode mester lesa un buki, normalmente na Hulandes. E alumno mes por skohe, pero mester ta bukinan poko serio sí. Kjelld ta gusta lesa buki di suspenso, manera ‘Kippevel’, pero tambe otronan. Na final mester traha un ‘boekverslag’ (resúmen plùs opinion) di e buki.
Lès ta na Hulandes òf na otro idioma, p.e. Ingles, Franses òf Aleman. No tin Spañó. E proyektonan mes tambe por ta na otro idioma, anto asina - trahando riba e proyektonan - di mes e alumnonan ta siña e idiomanan tambe. Kjelld no tin problema ku Hulandes, pasobra el a nase na Hulanda, anto a yega Boneiru na aña 2006.
Kjelld ta gusta e skol. ‘E ta diferente’, e ta bisa. Na Unicollege bo no ta kambia klas etc. i tin ménos alumno. Kjelld ta haña UNICOLLEGE mas dushi ku su skol na Hulanda, pasobra aki ta mas rustig, no tin bochincha, no tin mucha ku ta kansa bo kabes kada ratu, pasobra tur hende ta bezig ku su trabou.
Koperashon
Por último Kjelld ta komentá riba koperashon. E ta atmití ku no ta fásil tur ora, pasobra tin biaha kisas otro alumno no ta komprondé bo dje bon. E por ta difísil,
pero bo mester siñ’é, sino bo no por kaba ku bo trabou, anto e ora ei bo ta haña
‘onvoldoende’. Kjelld a komprondé esei, anto te ainda el a haña bon cijfer so. ARCO ta deseá Kjelld tur klase di éksito, anto nos no tin duda ku aki 13 aña n’ei nos tur por akudí serka Dr. Kjelld Kroon, ora nos ta sufri di kualkier malesa òf tabata víktima di kualkier aksidente.
Nathan Croes
Nathan Croes ta di Aruba. Na momentu ku e ARCO aki ta sali riba merkado, e lo tin
16 aña di edat. El a yega Boneiru un aña i mei pasá, anto pa e motibu ei e mester a ripití 2de leerjaar. Awor e ta den 3de. Na kas e ta papia mas tantu Papiamentu, pero un tiki Ingles tambe ku su padraso. Nathan ta splika ku UNICOLLEGE ta hopi diferente di Colegio Arubano, kaminda el a pasa 1ste klas.
Riba nos pregunta kua sistema e ta preferá, e ta kontestá ku tur manera tin su kos bon i su kos malu. Pero e ta atmití ku na Colegio Arubano e lèsnan tabata hopi laf. Na UNICOLLEGE e lèsnan ta interesante, pasobra bo mes ta deskubrí e kosnan importante. Un desbentaha, segun Nathan, ta ku e sistema di UNICOLLEGE ta dependé totalmente di internet. Ora internet ta kai afó, bo no por traha mas.
Koperashon
Meskos ku Kjelld, Nathan ta indiká ku dor ku bo ta traha den grupo, bo ta siña koperá ku otro. Nos a puntrele si ta surgi pleitu, anto Nathan a kontestá ku nò. Tin
diskushon sí, pero pleitu real nò. Por último Nathan a splika nos ku na UNICOLLEGE ta usa 2 sistema pa tèst si e alumno a komprondé e leerstof bon. Sea e alumno ta duna un presentashon, òf e tin ku hasi un proefwerk.
Nathan a indiká ku e kier bira un business manager, preferiblemente di su mes kompania, algu den komersio. Dor ku e tin un mente independiente, e no ta mira su mes traha den servisio pa kompania di otro hende. ARCO ta deseá Nathan tur klase di éksito komo direktor di su propio kompania!
Zahid Frans
Zahid Frans a nase na Kòrsou, pero realmente e ta di Boneiru. Pa motibunan médiko su mama a bai Kòrsou pa e parto, pero Zahid nunka no a biba na Kòrsou. E
ta Boneriano puro. E tin 14 aña di edat i ta alumno den 2de leerjaar naUNICOLLEGE. Riba nos pregunta di kon e ta gusta su skol, el a kontestá ku e ta mir’é komo un eksperensha nobo. Bo ta siña i traha na un manera diferente. Bo ta siña ku computer. Segun Zahid, bo ta siña mihó ku na SGB.
Proyektonan
Zahid ta splika ku e ‘temanan’ (proyektonan) tin tur kos integrá, no apart manera na SGB. Segun Zahid, as ina bo ta haña mas atenshon pa e diferente vaknan, pasobra bo semper tin ku mira nan den un konteksto mas amplio, manera den bida real.
Zahid ta papia Papiamentu na kas. Den kuminsamentu el a haña Hulandes difísil, pasobra den klas mester papia Hulandes ku otro, anto tur e temanan na computer tambe ta na Hulandes. Pero ya kaba el a kustumá i e no tin problema mas.
Zahid tambe ta siña Ingles i Franses. E ta haña e aksènt di Franses difísil. Dor ku bo nunka no ta tende Franses riba kaya di Boneiru, e no ta hañ’é fásil. Pero e ta logra tòg.
Koperashon
Atrobe e tema di koperashon a bin dilanti. Meskos ku pa Kjelld i Nathan, koperashon no tabata fásil pa Zahid den kuminsamentu. E semper a siñá su so, anto awor e mester a traha den grupo. Tin biaha a surgi clash ku otro alumnonan. Zahid ta siña rápido, anto tin biaha e tin ku warda riba e otronan. Esei ta frustrante. Pero el a siña i awor tur kos ta bai bon. Overigens no tur kos ta bai den grupo tampoko, pues tin diferente kos ku kada alumno tin ku siña individualmente. Tin balansa.
Portfolio
Otro kos notabel ta e evaluashon di kada alumno su ‘portfolio’ (= un file ku resultado di tur e toets-nan i presentashonnan di kada alumno). E alumno mes tin ku splika su mayornan (den presensia di e dosentenan) di kon el a haña sierto cijfer, sea ta voldoende òf onvoldoende. Di e forma aki e alumno ta duna kuenta i razon di su forma di traha na su mayornan, loke ta ‘konsentrá su mente’ sin duda.
Zahid tambe kier bira business manager i lanta su propio kompania. Kisas algu
den salubridat òf un hotèl. Di nos kombersashon nos por a nota ku Zahid tin un
mente hopi skèrpi i rápido. No tin duda ku e lo yega hopi leu den bida. ARCO ta
deseá Zahid tur klase di éksito.


text:
Dojo Boye Martial Arts Center a reuni cu Fundacion Lotto pa Deporte unda cu a recorda con e aña anterior a bay. Ronny Boye, instructor di e dojo, a expresa su gratitud pe yudansa cu nan a ricibi. Dojo Boye Martial Arts Center a entrega Fundacion Lotto pa Deporte e invitacion di e atleta Bruniel Kruythoff, kende a representa Aruba den e Panamerican Muay Confederation aña pasa na Colombia y a clasifica p’e competencia mundial di Muay Thai 2018 na Thailand. Fundacion Lotto pa Deporte a keda contento cu e logro aki di e atleta kende a destaca den e deporte di arte marcial.
Ronny Maduro tabata contento cu su encuentro cu Fundacion Lotto pa Deporte, unda cu el a expresa su gratitud na e director di FLpD p’e yudansa cu nan a ricibi. “Di Stefano Wernet tabata un alumno di mi. E sa cu sport ta hopi importante y no yega pone un hende”, asina el a expresa. E reunion cu FLpD tabata importante p’e instructor pa motibo cu e persona tabata un atleta y sa kico ta un atleta. E encuentro entre FLpD y Dojo Boye Martial Arts Center a bay den un ambiente ameno, unda cu mr. Di-Stefano Wernet RA, director di FLpD a scucha riba e logronan di aña pasa na Colombia y cu e aña aki na Maart nan lo ta competiendo den e competencia mundial.
Durante e encuentro aki a splica riba e parti cu Lotto ta genera e placa pa asina deporte sigui na Aruba, di cual hopi hende ta mira esaki diferente. “Lotto ta mira e seriedad di un organisacion y seriedad di un atleta. Nan mester mira kico bo ta haciendo pa bo yega unda bo mester yega”, asina el a elabora. Aña pasa FLpD a mira e seriedad di Dojo Boye Martial Arts Center, pasobra nan a clasifica na Surinam cu 2 atleta y despues mester a bay Colombia. E dojo a acerca FLpD y asina nan a haya e yudansa pa competi na Colombia, unda cu nan a logra 1 medaya di oro y 1 di plata y a clasifica pa representa Aruba den e mundial na Thailand den luna di Maart. E atletanan den Muay Thai Kickboxing ta riba un bon nivel, pasobra Rusia y otro paisnan grandi di Europa no a logra clasifica p’e campeonato aki, asina Ronny Boye a expresa. Nan lo mester ta presente na Thailand dia 7 di Maart, unda cu tin un clinica. Aki e atleta lo tin cu haci test, pa asina e por competi.
Aña pasa Fundacion Lotto pa Deporte a yuda Dojo Boye Martial Arts Center pa participa den e torneo di clasificatorio na Bogota. Lotto un biaha mas ta yuda nan, pasobra nan t’ey pa yuda deporte pero principalmente e hubentud. Un deporte, sea e ta karate, muay thai of taekwondo, ta duna hende disciplina, perseverancia y respet. Lotto ta agradecido na e cumpradonan, pasobra mas loteria bendi por yuda mas deporte. Aña pasa tabatin hopi evenemento y Lotto tin plannan grandi p’e comunidad deportivo.


text:
Deskargá e delaster versión di Board archivo APK
Board APK Deskargá: Board tin tur e pida ku bo purba di Google Keyboard en calidad i abilidat, Plan Skirbi, skirbi pa bos, i extra en ademas di Búskeda di Google inkorporá. No ruiná di splicacion di continuacion; implementa buska i pa kompartí, adecua pa di estado.
Plan Skirbi — Kind sooner by sliding your finger from letter to letter
Skirbi pa bos — Simply dictate textual content on the go
Buska i pa kompartí: — Press the G to look and share something from Google:
• Sera tènt i lugánan na come
• Pronóstiko di klima
• Di informashon pa e artíkulo
• Aktividat deporte fundacion
• I tur loke mi tabatin e buska di Google
Mooi Di Búskeda — Discover that emoji, promé
Gift — Search and share GIFs for the good response.
Multilingual skirbi — No extra switching between languages manually. Board e autocorrección i recommend di ken un di su idioma habilidat.
E Produkto Di Google — Translate as you kind in the keyboard
Totalidat di varida ta e idioma — go to https://go.gl/fMQ85U pa e registro yen
- E d. den Condicion ta Encarga di APK – WEGA di Karera liber pa Android
- Deskargá Estado di Google APK v5.2 pa google
- Di Simi Móvil APK
- Google Sirbishi di VR APK Deskargá
Profeshonal di dos:
• Gesto kurso di gasten: Basic di dede na tur e area di bara pa manera e kurso
• Gesto kanselá: Basic di robes pa e tel sur pa kita un poko e kantidat di frase
• Hasi e kantidat di ehérsito den tur momento accessible (permití den Ajusta → Referensia → Kantidat di ehérsito)
• E imagennan di sugerensha: Regalo rápido sugerensha su yabinan pa e entrada di imagennan ku un rolanda primi (permití den Ajusta → Referensia → primi Largu pa imagennan)
• Manera un solo man: Den e piedranan di antilla den e telefoon, in di estado di robes òf na e mes ta e oncala
• E teme: Coleccion di su tema, ku òf ku e klave di teritorio
Ariba Versions:


text:
Oranjestad – Recientemente a tuma luga na Fort Lauderdale, Merca un di e conferencianan mas importante pa loke ta e industria di crucero, esta Seatrade Cruise Global. Aruba Tourism Authority conhuntamente cu Aruba Ports Authority y otro partnernan den e industria di crucero aki na Aruba a participa na e conferencia.
Durante e evento, Seatrade Cruise Global ta trece hunto e liñanan di crucero y demas representantenan di producto y servicionan rond di e industria, manera destinacionnan, puertonan, tour operadornan, associacionnan di e industria, etc. E conferencia a ricibi riba 10,000 bishitante y mas di 700 compania of organizacion cu a exhibi nan producto y of servicionan.
E conferencia tambe ta duna indicacion di e futuro di e industria di crucero. Segun Cruise Line International Association (CLIA) ta spera cu un total di 25.3 miyon pasahero mundialmente lo tuma un cruise durante 2017. Na 2007 e total di pasahero cu lo tuma un cruise tabata 15.8 miyon, cual ta demostra un crecemente significante den apenas 10 aña. Tambe por nota e confiansa cu tin den e industria cu inversion di 6.8 biyon dollar den barconan nobo pa 2017.
E delegacion di Aruba a reuni cu ehecutivonan di e liñanan di crucero di mas importante manera Royal Caribbean Cruises y Carnival Cruise Lines. Durante e reunionnan aki a comparti cu e delegacion e diferente inversionnan y demas proyecto cu ta contribui na e industria y e experiencia di pasaheronan di crucero. Tambe a follow up riba e high season y e resto di 2017 ya cu e aña aki ta uno sumamente positivo cu alrededor di 750 mil pasahero proyecta pa bishita nos isla. Ademas ta sigui di cerca e desaroyo di e comentarionan di e pasaheronan di crucero cu ta bishita Aruba.
E delegacion a confirma un biaha mas e popularidad di nos isla cu puntuacion halto, a base di encuesta di e lineanan crucero, cu ta pone Aruba entre e top 3 di miho destinacion den Caribe y den e caso di Royal Caribbean, Aruba a resulta di ta e number 1 destinacion den Caribe.
E conferencia tabata uno exitoso cu ta yuda pa sigui desaroya e industria di crucero di Aruba na un forma positivo cu 2018 proyectando preliminarmente di ta sumamente positivo cu un crecemento di 14% compara cu 2016.


text:
Polis a detené 22 persona pa posishon di droga durante Teener Parade
Resúmen di aktividatnan polisial durante Parada di Karnaval Tiner 2018. Durante di e operashonnan aki Kuerpo Polisial Kòrsou, VKC(Vrijwilligers Korps Curacao i Curmil(Curaçaosche Militie) a traha huntu pa loke ta òrden públiko, seguridat general i seguridat di tráfiko. Kòntròl di e Departamento di pèrmit di Kuerpo Polisial: E Departamento di pèrmit di Kuerpo Polisial huntu ku MEO, GMN i Brantwer a tene kòntròl na 61 establesimentu di ‘horeca’, 53 lugá kaminda e hendenan ta para bende kos i 12 persona ku ta kana bende kos riba kaminda públiko. Total a sera 10 establesimentu.
GMN:
· falta di higiena
· Karchi kür
Brantwer:
· Pa motibu ku e establesimentu no tabatin lus pa emergensia
· Aparato pa paga kandela no ta na òrdu
MEO:
· Atvertensia pa indikashon di preis i a konfiská:
1. Salada dañá
2. Porkchòp dañá
3. Galiña dañá
4. Bòter di wiski pa motibu ku nan pèrmit no ta pèrmití pa bende wiski
Kontrol preventivo:
Outoridatnan a hasi kòntròl preventivo riba 110 persona riba e ruta di karnaval.
Detenshon: Outoridatnan a hasi trintidos(32) detenshon.
· Polis a detené bintidos(22) persona pa posishon di droga
· Polis a detené un(1) hòmber pa menasa
· Polis a detené dos(2) hòmber (shofùr) di vehíkulo pa motibu ku nan dokumentonan no tabata na òrdu
· Polis a detené dos(2) hòmber Dominikano pa motibu ku nan no tabatin e dokumentonan nesesario pa permanesé riba nos isla
· Polis a detené un(1) hòmber pa posishon di un sambèchi i pa no sigui òrdu di polis
· Polis a detené un(1) hòmber pa burachería públiko
· Polis a detené tres(3) persona pa motibu ku nan no por a presentá un identifikashon bálido.
Vehíkulonan ku a falta ku regla:
A transportá un kantidat di 8 vehíkulo ku tabata mal pará òf ku tabata opstakulisá tráfiko na
diferente sitio riba e ruta. Esaki ta trese un situashon di peliger espesialmente ora e
instansianan ku tin ku duna asistensia urgente tin ku pasa bai. A tou e vehíkulonan aki ku
kran. Despues ku shofùr di e vehíkulonan aki a paga e kran partikular, nan por a bai ku nan
vehíkulo. Doño/shofùr di 7 vehíkulo a presentá pa tuma nan propiedat despues ku nan a
paga e kran partikular.Un(1) vehíkulo a bai kurá.
Otro Kaso:
· Bum a kai riba un hòmber i a lastimé na su kabes. Ambulans a transporté pa
poliklínika di SEHOS pa tratamentu médiko.
· Deskonosínan a destruí material di sera kaminda na Georgiaweg/Jan Noordynweg
· Bringamentu na Weg naar Welgelegen


text:
Diaranson 2 Augustus ultimo, tabata tin un reunion general yama pa AVB, cu diferente punto di agenda, cual esunnan principal tabata eleccion di Presidente di AVB y despues eleccion pa 4 miembro di directiva di AVB, pa e proximo periodo di 4 aña.
Den e reunion aki, e presidente ta prolonga su puesto pa 4 aña y esaki cu 21 voto di representantenan di diferente clubnan cu tabata tey presente, Kurt Thomas a haya 7 voto y mi persona a haya 8 voto. Cual resultado mi ta respeta, aunke mi ta ripara cu hopi di esnan presente no tabata domina e concepto di maneha un club of organisacion.
Despues di eleccion, AVB ta manda un e-mail pa su miembronan diaranson 16 Augustus atatrdi, cu e lo ta convocando un reunion general extra ordinario y cu di caracter di urgencia pa diasabra 19 Augustus, pa 2or di merdia. Pues e yamada pa e reunion ta 3 dia prome. Esaki contra di statuto cu ta stipula cu reunion general extra ordinario, lo mester wordo trata segun reglanan stipula igual pa un reunion general. Na unda cu ta stipula cu lo mester manda e documentonan relevante y e agenda mas tempran cu 7 dia prome cu e reunion convoca.
E reunion aki, tabata netamente pa aproba e relato anual 2016 di AVB.
Pero nos ta wak mucho leu, dia di eleccion mi a bin constata cu no a trata e relato financiero ainda y pues, esey tabata un di mi puntonan di preocupacion, pa cu e mal maneho cu tabata wordo ehecuta den AVB. Den tur parti di mundo, bo tin pa trata e relato financiero, pa husga e trabou di e directiva, ta na Aruba SO y ta AVB SO, por haci un stunt asina y cu ta wordo acepta pa 21 representante di e diferente clubnan y ta dune nan apoyo, pa e sigui cu su mal maneho.
Fuera di e mal maneho ey, a bin sali na cla, cu AVB no a presenta su presupuesto tampoco pa aña 2016 y ta bin aproba e relato fianciero pa 2016 y na unda cu 5 team ta presenta diasabra ultimo y na final, despues di diferente voto, a bin wordo aproba pa mayoria. ( AVB tin mas cu 30 miembro).
Mi ta puntra mi mes, con esaki lo por pasa e “integrity check” cu FIFA lo bay exigi di su miembronan.
En resumen, a bay contra statuto; invitacion y documentonan a yega no den e tempo stipula, a bay contra tur norma di “good governance” y a bay contra tur common sense; con por eligi bestuur y despues trata e relato financiero, sin nunca a trata e presupuesto, of lo por a trate den kleine groep atrobe?
Djis pa menciona algun punto, cu na mi parecer, mester bin mas clarificacion y hustificacion di gasto y entradanan cu ta wordo presenta den e relato annual 2016, cu a wordo aproba pa 5 miembro SO.
– gastonan di competencia, cu ta consisti di AWG 333.030,= na Advertising and marketing, a paga ( atrobe) pa Beach Soccer 28.578,=, tin un post “recettes Clubs div. Honor na un balor di 26.441,= ( con y kende a stipula e suma pa cada team?), tin debenan habri na diferente instancianan entre nan, FFD y belastingdienst.
– ken tur ta ariba payroll di AVB kico ta nan funcion y nan salario ?
– Cuanto cada bestuurlid ta ricibi como vergoeding ?
Sigur tin mas pregunta pa haci na e relato, cu toch a yega laat, despues cu a introduci un “financial manager” caba, un paar di anja atras. Pues mi ta spera cu e 5 teamnan presente lo por a haci tur e preguntanan aki y varios otronan mas cu facilmente lo por ripara cu mester di clarificacion y justificacion.
Mi sa cu lo mi wordo tilda, di ta mal perdedor, pero mi ta sigur, cu si mi no bisa nada, mal maneho lo sigui y na final ta nos futbol, lo sali e perdedor. Mi no kier pensa cu tur e miembronan di e clubnan, ta pensa y traha, mescos cu e directiva actual di AVB. Ta tristo pa accepta cu 5 team, lo representa mas di 30 team y na final, lo mester acepta cu mal maneho sin transparencia, tin tur cos pa dicidi pa nos futbol.
Skirbi pa: Jairzinho Tromp


text:
Pisas – MFK: Kriminalidat ta kabando ku nos komunidat i partikularmente nos hóbennan, uso di arma di kandela ta alarmante den diferente kasonan di asesinato ku tabatin últimamente
Frakshon di Movementu Futuro Kòrsou (MFK), ta sumamente preokupá ku e ola di kriminalidat ku a bin ta tuma lugá den nos sosiedat. Uso di arma di kandela ku morto komo resultado, atrako i ladronisia di outo tin e pueblo di Kòrsou terorisá.
Banda di e puntonan ariba menshoná nos por a tuma nota ku den korto tempu tabatin huida for di dos sel di polis. E konfiansa di pueblo den ministerio públiko ta praktikamente nulo i pa loke ta trata kuerpo polisial nos no ta mira un maneho ku e kuerpo ta interkambiá i komuniká mas ku pueblo.
A skohe últimamente pa laga ministerio públiko ta e identidat ku ta liberá tur akshonnan i tambe proyektonan spesial ku ta kuerpo polisial ta ehersé, miéntras ku ta kuerpo polisial ta esun ku ta komuniká ku pueblo i ehersé e kontrolnan. Basa riba esaki frakshon di MFK kier hasi e siguiente preguntanan na Sr. Quincy Girigorie enkargá ku Hustisia pa risibí informashon kon ta atendiendo pa frena e ola di kriminalidat ku pueblo di Kòrsou ta eksperensiando;
Karta 26 Feb 2018 – Kriminalidat ta kabando ku nos komunidat i partikularmente nos hóbennan, uso di arma d… by MFK on Scribd


text:
WILLEMSTAD — Manera ta konosí, Kòrsou ta organisadó di e Flow Carifta Games 2017. E evento di atletismo mas grandi di Caribe, ku ta tuma lugá di dia 15 pa 17 di aprel 2017 próksimo.
Mirando e interes kresiente pa kompra di karchi, a disidí ku lo brinda e oportunidat na pueblo di Kòrsou, pa kumpra karchi djabièrnè awor 14 di aprel (Djabièrnè Santu) tambe. Esaki lo ta posibel únikamente na SDK, i e orario ku por hasi esaki ta entre 10’or di mainta pa 3’or di atardi. E preisnan ta varia entre 9 i 20 florin, i kòrda tambe ku den e sekshonnan general, tur mucha bou di 13 aña ta drenta grátis, basta nan ta kompañá pa un adulto.
Durante e dianan aki por sigui kumpra karchi normalmente na e puntonan di benta ku ta “24 uur uit de muur”, “Mensing’s Caminada” i “Samsom”. Na SDK tambe bo por kumpra karchi den oranan di ofisina na e lokètnan usual di SDK. Tuma bon nota ku despues di ora di ofisina tambe bo por kumpra bo karchi na SDK, pero lo bo mester hasi esaki na e bar ku ta situá den e patio di SDK.
Nos atletanan ta konta ku e sosten di nos kada un, manera un bon yu di Kòrsou.


text:
Diasabra anochi net pabou di e rotonde di Tanki Leendert dilanti Cangrejos Sport Bar a sucede un accidente. Un Toyota Corolla shinishi a dal tras di un Toyota Mark X blanco. E chauffeur di e Corolla a core baha for di auto y bandona e sitio na pia lagando e auto cu yabi tur cos atras.
No tawata tin herido. Daño material si ta considerabel. Polis di trafico a presenta y tuma dato y tambe a tuma e Toyota Corolla den beslag pa mas investigacion. Te hasta zwarte piet nan tawata presente y a yuda polis dirigi trafico.


text: Jesseline Berg desplegando un trabou excelente na El Salvador pa e certamen Festival de Las Americas 2013 Awe nochi lo ta e gran final den e teatro fepade ARUBA su representante na Festival de las Americas , Srta Jesseline Berg ta hacienda un trabou excelente na El Salvador . Durante un siman di actividadnan , seccionnan di foto y mas , nos representante di ARUBA ta destacando enormemente y ta un di e gran faboritanan pa e elleccion final cu ta tuma lugar awe nochi den e teatro fepade. Jesseline lo competi den e categoria di Miss . Jesseline a pasa den algun luna masha intenso di training tanto na Corsow como na Aruba. Jesseline ta un persona hopi diciplina y determina pa logra su metanan ! Un persona masha humilde y hopi amical y semper cla pa skucha consehonan . Nos ta sigur cu Jesseline awe nochi lo sa di luci den gran forma pa nos isla di ARUBA. Adhunto nos ta comparti algun potret cu nos lectornan di Jesseline na El Salvador .


text:
Problema den Timeshare
ORANJESTAD (AAN): For di comentarionan circulando na comienzo di e aña aki, DIARIO a tuma nota cu tin hopi turista cu ta doño di Timeshare na Aruba no ta di acuerdo con cobranzanan anual di ‘owner fees’ ta escalando mas y mas.
Ta asina cu mayoria vez ora bo cumpra Timeshare na un Resort na Aruba, cu e camber ey ta di bo pa resto di bo bida pa e siman ey. Pero bo mester paga tur aña loke nan ta yama “Maintenance Fee” of tambe “Owner Fee”.
Na un di e Resortnan na Aruba, hopi doño di Timeshare a bin ta reclamando con cada aña e cobranza aki ta sigui subi, y subi.
Aparentemente na un di e Resortnan local, e reclamo di e doñonan tabata asina hopi, te cu ultimo aña pa prome biaha nan a conoce e aumento menos grandi den hopi aña.
Awor cu esey ta for di mesa, e doñonan di Timeshare a cuminza mustra nan malcontento cu demas aumento inaceptable di tarifa na Resortnan di Aruba. Uno di nan ta e prijs nobo cu e aña aki a cuminza cobra e mesun doñonan aki di Timeshare, si acaso nan kier ‘huur’ un palapa na beach pa henter dia.


text:
Djárason 9 di mei 2018, alrededor di 21.26 or di anochi, Sentral di Polis a risibí notifikashon ku tin un persona heridá den un kas den área di Seru Fortuna. Na e sitio polis a haña un hòmber den un kamber ku herida di bala den su lomba i na su man drechi.
For di un investigashon preliminar ku polis a realisá na e sitio e víktima un hòmber di 25 aña di edat a deklará ku e tabata pará riba Kaya den área di Seru Fortuna direpente un hòmber ku e konose a yega i saka arma di kandela i lòs tiru dirgí riba dje. E víktima a kore pero segun e ta kore e sospechoso a siguí lòs bala riba dje ku e resultado ariba menshoná. Ambulans ku a presentá na e sitio a transportá e víktima pa poliklínika di SEHOS pa tratamentu médiko. Despues di tratamentu e víktima a keda interná den St. Elisabeth Hospital. E motibu di e tiroteo aki ta den investigashon.
Kontinuando ku e investigashon den e kaso di tiramentu ariba menshoná awe djaweps 10 di mei 2018 alrededor di 19.00 or, personal di Tim di Mantenshon di Òrden Públiko riba òrdu di un fiskal di Ministerio Públiko a detené e sospechoso, e hòmber C.H.E.Z. nasé na Kòrsou di 19 aña di edat riba Winston Churchillweg, pa violashon di Lei di Arma di Kandela i intento di asesinato.
A presentá e sospechoso dilanti un Fiskal Ouksiliar ku a ordená su enkarselashon pendiente di mas investigashon.


text:
Siman di konsientisashon di korupshon a kuminsá
E Selfie Challenge “#MiMannanTaLimpi” ta reta tur hende pa públikamente hisa man i hasi un testimonio kontra di korupshon.
Awe e siman di konsientisashon di korupshon ta kuminsá. Di 15 te 22 di mei Fundashon Kòrsou Transparente ta pidi atenshon pa komportashon no integro i korupshon. “Un mihó komunidat ta den nos mes man” asina e fundashon ta enfatisá.
Yama un tío pa logra mas lihe di laga kambia un bòter di gas bashi, regla un permit lihė via di un amigu, via via evitá e lista di espera pa un operashon, kue material di trabou pa uza na kas, kumpra artikulonan illegal pasobra esei ta sali mas barata, no deklará tur kos na belasting: hopi biaha e aktonan aki ta perhudiká otronan, ta resultá den faboritismo i ta pone kostonan subi. Den e kampaña aki di konsientisashon, Kòrsou Transparente ke stimulá e kombersashon i alabes hasi un yamada pa kada ken tuma responsabilidat pa su propio akshonnan. Asina konhuntamente nos por para e plaga di komportashon no integro i korupshon den nos komunidat.
#MiMannan TaLimpi
E Selfie Challenge “#MiMannanTaLimpi” ta reta tur hende pa públikamente hisa man i hasi un testimonio kontra di korupshon. E akshon aki ta basá riba e kampaña eksitoso riba media sosial#MyHandsAreClean di Corruption Watch na Sur Afrika, ku kende Kòrsou Transparente tin kolaborashon di forma estrecho. Bou di e hashtag#Mi MannanTa Limpi e partisipante ta primintí di tene su mannan limpi i ta reta amigunan di Facebook pa hasi meskos.
Bou di e hashtag #MiMannanTaLimpi personanan riba Facebook ta reta nan amigunan pa hasi un testimonio kontra di korupshon.
Punda Vibes
Djaweps anochi 18 mei 2017 for di 6 or di atardi durante Punda-Vibes riba Gomezplein, Kòrsou Transparente lo duna e kampaña un kara ku diferente aktividatnan interaktivo. Asina por ehempel bo por partisipá na e test “Kon limpi bo mannan ta?” i e fundashon lo parti habon chiki pa den un forma simbóliko hasi mannan shushi limpi.Tambe por wak e Muraya di Konfeshon-Testigo-Víktima i por hasi un konfeshon ὸf kompartí un eksperensia di forma anónimo. E duo musikal Evita Ros i Wietse Krikke den koperashon ku diferente artista lo estrená un tumba tokante korupshon. Despues nan lo simbolikamente pasa e pèn pa e siguiente artista , ken lo tin ku komponė un otro kantika tokante e tema.
Kolumnonan konsientisashon di korupshon
Durante e siman diferente programa na radio i televishon lo trata e tópiko di Konsientisashon di Korupshon. Kolumnistanan i bloggers konosí manera Favell Maduro, Denise Vijber, Jeroen Jansen, Yves Cooper i Arien Rasmijn lo kompartí nan pensamento, vishon i observashonnan den kolumnonan pa yuda lanta e debate i tambe asina konsientisa Kὸrsou riba e fenomeno di korupshon.


text:
ORANJESTAD – Pa evita cu Aruba aparece (atrobe) riba e lista preto (black list) di paisnan cu no ta cumpli cu reglanan internacional, (den e caso aki riba tereno fiscal) , Aruba mester a revoca e areglo conoci como e maneho fiscal beneficioso pa San Nicolas. Asina minister di Finanza Xiomara Maduro a bisa den un conferencia di prensa awe. Maduro ta culpa gobierno anterior di no a regla e maneho bon den un ley cu ta pone cu awe nan a haya nan mes ta revoca e maneho aki, perhudicando un grupo di comerciante. Ex minister di Economia Richard Arends ta disputa esaki, sigurando NoticiaCla ‘e maneho a wordo crea segun standard di transparencia di OECD, pa loke ta contenido, rekerido obhetivo, y cu no a haci distincion entre companianan local of internacional’, pues cu nada malo no a sosode.
OECD
Aruba ta parti di e organisacion pa cooperacion economico y desaroyo (OECD), como un di su 35 miembronan. Y ora cu Aruba a informa e organisacion di e politica di beneficio di 28 di juni 2013, OECD, a informa Aruba cu e parti uno, e regimen fiscal beneficioso pa San Nicolas ta wordo considera como un competencia dañino pa e codigo di grupo di conducta di Union Europeo. Como tal mester a revoca esaki pa ‘evita cu Aruba por keda inclui riba e lista di hurisdiction no cooperativo di Union Europeo. Como cu tin 20 compania cu ya caba ta den e grupo aki na San Nicolas, nan por sigui usa e facilidad fiscal special aki te 31 di december 2020.
MADURO VS ARENDS
Segun e mandatario di Finanza y Economia actual esta Xiomara Maduro, gobierno anterior a haya notificacion for di 12 di juni aña pasa pero no a haci nada al respecto. Arends ta refuta esaki tambe pa e portal aki cu e comentario” E rapport (di OECD) a sali na december. Nos no tabata den gobierno mas!” Arends a bisa. Ademas, Arends ta desconcerta cua parti di e maneho beneficioso pa San Nicolas ‘no ta cumpli’. “E mester a simplemente cambia loke mester a wordo cambia envez di revoca (e maneho), Arends ta puntra su mes. El a reacciona mas amplio den dos diferente articulo. Lesa e reaccion completo di e ex mandatario AKI , sigui pa un di dos AKI.
ORANJESTAD - Venezolanonan residencia na Aruba awe mainta a cuminsa vota pa e eleccion presidencial di e pais. Tin un total di 1132 Venezolano registra na Aruba cu por vota. No obstante e peticion di e grupo opositorio, un grupo ya a acudi for di 8'or pa bay vota. Tur cos ta marcha bon segun e consul encarga, Amabel Lugo. E votamento ta sigui te awe tardi 6'or, unda cu fuera di e actual presidente Nicolas Maduro, por vota pa tres otro candidato.
ORANJESTAD – Gobierno di Aruba a inicia un investigacion pa e posibel fuente di noticia falso riba asilo politico di un dia prome. Asina minister responsabel pa telecomunicacion Chris Romero a informa den un comunicado diabierna. Segun e comunicado, “a tuma e pasonan necesario pa cuminsa cu un investigacion pa saca afor di unda e informacion incorecto aki lo a sali”.
ORANJESTAD – Contrario na rumornan falso cu a keda suministra na algun canal di television local y den cierto medio cu Venezolanonan na Aruba no por vota pa e eleccion presidencial diadomingo, Consul interino Venezolano na Aruba Amabél Lugo a sigura NoticiaCla cu e Venezolanonan registra localmente por vota sin ningun problema. A lamenta e hecho cu a purba difundi informacion falso pa crea un polemica sin cu ta necesario.
ORANJESTAD – E informacion cu a sali for di ayera cu gobierno ta dunando asilo politico na Venezolanonan, no ta cuadra. Asina prome minister di Aruba Evelyn Wever Croes a sigura den un conferencia di prensa diahuebs mainta tempran. E informacion eroneo cu a keda publica riba e.o. whatsapp a causa cu awe mainta tabatin centenares di persona na e edificio di DIMAS pa busca e asilo politico aki. Pero nada di esaki no ta berdad segun Wever. Mes momento Wever ta confirma si cu e situacion ta uno fastioso y delicado.
ORANJESTAD – Minister di deporte Dangui Oduber tabata desapunta den e sentencia di huez di awe riba e caso di Fundacion Lotto pa Deporte. Esey el a bisa NoticiaCla diarason anochi ainda. Ademas e la bisa “Mi no por kere ni imagina cu huez kier sinta riba stoel di minister y stroba un minister di haci su trabou”. Segun e mandatario, na momento cu el a constata irregularidadnan cu fondonan di Lotto pa Deporte, el a manda un carta pa e bestuur y bisa nan esaki no por! “Basa riba esaki e bestuur a dicidi di hibami corte pa asina prohibi mi di haci pregunta, pidi cuentanan annual y otro documentonan” Oduber a bisa. “ Mi ta lamenta cu e sentencia aki huez ta habri caminda pa otro bestuurdersnan tambe haci negoshi a la toko den toko!” e mandatario a finaliza bisando. E mandatario ta referi na e sentencia cu a keda dicta awe mainta y riba cual NoticiaCla a raporta anteriormente caba. Lesa e sentencia AKI.
ORANJESTAD – Tin radio nan di polis ta circulando rond na Aruba cu no ta ‘den man di polis’, y minister di husticia Andin Bikker diaranson a confirma na NoticiaCla cu e asunto a yega na ‘su oido’. “Tin un investigacion andando interno” Bikker a bisa, y a bisa mesora cu ta pesey e no ta comenta mas hopi riba e tema aki. “E tin nos atencion, pero mi no ta comenta mas ariba pasobra mi ta kere e por ta contra productivo y ta stroba e investigacion”, e mandatario a sigui bisa. A bisa cu tur radio di polis ta registra y esnan cu pa un of otro motibo a wordo perdi, a wordo desactiva” e mandatario a sigui bisa.


text:
Roadshow di Kòrsou na Manaus, Brazil
WILLEMSTAD- 28 di mei 2015: Resientemente Ofisina di Turismo di Kòrsou huntu ku Insel Air i representantenan di sektor priva tabata na Brazil pa lansa e buelo nobo di Insel Air for di Manaus. Ta trata aki di un buelo direkto ku lo ser operá riba djamars i djasabra entrante 4 di yüli próksimo. E programa a inkluí tambe un sena di lansamentu. E evento a reuní representantenan di hotèl, operador di tour, kompania di aviashon Insel Air huntu ku mas di 100 agente di biahe i mayoristanan na Brazil.
E tim di Kòrsou a teneun sena kombiná ku un presentashon edukativo pa e grupo di agentenan di biahe i mayoristanan. Insel Air a duna detaye di e buelo nobo i vários partner den industria tabat’ei presente pa asina duna informashon di e produkto i servisionan ku nan ta ofresé. E partnernan aki ta: Avila Hotel, Renaissance Curaçao Resort & Casino, Lions Dive& Beach Resort Curaçao,ACOYA Hotel Suites & Villas, Papagayo Curaçao, Trupial Inn Hotel & Casino, Scooby Tours i Fiesta Tours. A para ketu na e playanan bunita di Kòrsou, e diferente hotèlnan ku tin riba nos isla, arianan pa hasi kompra, free zone, kasino, variedat di restorant, Kòrsou su bida nokturno i hopi mas. A hasi uso di e oportunidat pa mustra tur loke Kòrsou tin di ofresé komo destinashon turístiko.
Ademas e roadshow a konsistí di diferente bishita ku e partnernan presente a hasi na mayoristanan den e merkado di Manaus. Esakinan ta: CVC, Paradise Turismo, Amazon Explorers Turismo, Selenetur i BWT Operador.


text:
WILLEMSTAD — Djárason 1 di mart klup di atletismo Trupial – Auto City a realisá un biahe pa Puerto Rico kaminda su atletanan infantil di 6 pa 13 aña lo kompetí den e di 16e kompetensia “Invitacional Atletismo Cupey Track 2017” djasabra awor 4 mart riba e pista Complejo Deportivo de Cupey Alto den Municipio de San Juan.
E kompetensia aki ta forma parti di e maneho di klup di atletismo Trupial – Auto City di kual tur aña nan ta organisá un òf mas interkambio deportivo den un pais den nos área. E tipo di interkambio aki a demostrá ku e ta duna un empuhe na mehorashon di resultado di su atletanan. Tur atleta di Trupial – Auto City ku e bira bon atleta a pasa den e trayektorio aki.
E delegashon ta konsistí di 17 atleta 2 lider/coach i 11 mayor ku lo yuda guia e atletanan aki. Mayoria di e atletanan aki ta kompetí pa promé bes den eksterior. E klup Cupey Track di Puerto Rico ta e promé klup ku a kuminsá 24 aña pasa ku interkambio aki i ámbos klup ta mira su probecho.
Di otro banda partisipashon na kompetensia nan den otro pais ta stimulá e klupnan aki pa bin partisipá den e kompetensia internashonal di Trupial – Auto City ku ta Trupial – Auto City Classic i Festival di Relevo. E aña aki e kompetensia lo tuma lugá dia 7, 8 i 9 di Juli den SDK. Ya tin 7 pais ku a konfirmá nan partisipashon kaba. Dirigentenan di Trupial – Auto City ta trahando riba 2 pais nobo pa 2017.
E kompetensia di Trupial – Auto City Classic pa 2017 lo ta e di 25e edishon i tin kos nan grandi na kaminda. Ta verwacht un partisipashon grandi di e klupnan invitá. Direktiva, mayor, i rumannan di e atleta ku a bai Puerto Rico ta deseá nos atleta nan tur klase di éksito. E delegashon lo regresá Kòrsou bek djadumingu 5 mart.


text:
Lider di fraccion di POR den Parlamento, Marisol Lopez-Tromp a comenta cu recientemente Minister Lampe a tene un rueda di prensa den cual el a duna un splicacion riba e decision tuma pa haci di Departamento pa Scolnan Publico (DPS) un fundacion.
A base di esaki a bin diferente reaccion den comunidad y e mes como parlamentario a wordo acerca door di diferente persona pidiendo pa haya mas claridad riba e decision aki. Minister Lampe a duna mas informacion publicamente riba esaki, pero den Parlamento ainda no a ricibi esaki den e Comision di Educacion.
Basando su mes riba declaracionnan di Minister Lampe, Marisol Lopez-Tromp a declara cu e mandatario ta desea pa eleva e calidad di enseñansa, pero tambe pa bin cu Corporate Governance y pa e parti di enseñansa ta mas leu di politica. Tambe e minister kier bin cu un directiva cu profesionalnan cu ta dirigi e trabounan diario y e mes lo mantene su mes mas ocupa cu e parti di maneho.
Lopez-Tromp a declara cu e no por duna un opinion total ainda pasobra el lo mester mira e statuutnan di e fundacion prome, pero importante ta e declaracion di e minister cu ta bisa cu e kier pa e parti financiero haya un importancia grandi caminda cu e hendenan lo mester responsabilisa nan mes mas pa loke ta e placanan cu ta wordo uza. E ta considera e parti aki hopi positivo y cu e mester bin dilanti no solamente den fundacionnan, pero tambe den aparato publico.
Un conseho cu e ta duna ta cu si ta bay apunta profesionalnan pa ta den e directiva, den e board of den e grupo cu ta bay guia e scolnan publico, ta importante pa bin cu un ‘profiel schets’ di kico ta e exigencianan, capacidad, calidad y caracteristicanan di e profesionalnan cu lo desea pa bay guia e parti importante aki den e fundacion.
E personanan aki no necesariamente mester ta personanan sali for di enseñansa, importante ta pa e mesun personanan aki tin un bista riba no solamente enseñansa, pero riba hopi desaroyo na Aruba, cu tin conocemento riba e aspectonan financiero y cu tin e calidad di por maneha tipo di fundacionnan manera esaki.
Ainda no por duna un opinion total riba cambionan den DPS
Lider di fraccion di POR den Parlamento, Marisol Lopez-Tromp a comenta cu recientemente Minister Lampe a tene un rueda di prensa den cual el a duna un splicacion riba e decision tuma pa haci di Departamento pa Scolnan Publico (DPS) un fundacion.


text:
Transmishon bibu
último foto i imagen nan audiovisual
-
Ministerio di Salú, Medio Ambiente i Naturalesa ta informá ku…. DIA MUNDIAL DI HYPERTENSHON TA PARA KETU NA KONOSE BO NUMBERNAN PASO PRESHON HALTU TA UN ENEMIGO SILENSIOSO
Willemstad – Tur aña riba 17 di mei WHL ta selebrá Dia Mundial di Hypertenshon mihó konosí komo preshon. Meta di e dia ta pa dediká atenshon, pa…
-
VVRP ta informa - Seguridat di haf
Nos ta papia tokante: Responsabilidat di Minister VVRP, Tareanan di “Havenmeester”, Inspekshon di Haf, Trabounan di un “loods”, Inspekshon di barkunan
-
VVRP ta informa - Tsunami Preparedness
Nos ta papia tokante:
- 13 Seshon inter- gubernamental tokante alerta pa Tsunami
- Diferensha entre alerta pa Orkan i alerta pa Tsunami
- Konsepto “Tsunami Ready”
-
VVRP ta informá: Sosten internashonal pa Kòrsou di UNOPS
UNOPS ta para pa United Nations Office for Project Services is ta duna sosten na Gobièrnu di Kòrsou riba e tereno di infrastruktura.
-
Bòrchi di peaton i velosidat rekomendá di 50km pa ora
Na altura di Sentro komersial Promenade a pone 2 bòrchi riba otro. Esun ariba ta indiká ku tin peaton ta krusa na e sitio ei. Pa e motibu aki a pone un bòrchi bou di esun di…
-
Bòrchi di tráfiko na Seru di Domi
Na altura di Seru di Domi a pone 2 bòrchi di tráfiko riba otro. E bòrchi ariba ta esun ku ta indiká ku tin un peliger ku un vehíkulo por slep riba e kaya aki…
-
Bòrchi di tráfiko riba ‘ring di Schottegat’ i “Nieuwe Haven”
Na diferente punto spesífiko riba ‘ring di Schottegat’ i “Nieuwe Haven”, despues di kada krusada, a laga pone 2 bòrchi (un riba otro)…
-
VVRP ta informa - Permit di Konstrukshon
Tur detaye tokante permit di konstrukshon
-
VVRP ta informa - Bon prepara pa siman di Seu!
Ban wapa na un manera seif!
-
Inísio di proyekto Siña i Traha na Soto.


text:
Andin Bkker di PDR Demostra seriedad y profesionalismo
Durante reunion den Parlamento pa trata cambio di ley pa acomoda Valero ORANJESTAD(AAN) Algo cu poco bez sa sosode, a bin tuma lugar diasabra anochi...
Marisol y Eelyn tabata ausente na momento di vota pa ley di Valero
Mescos cu den pelicula nan tabata “Missing in Action” Evelyn Wever a haya un bon chens pa demostra si pueblo ta prome of su cliente...
Cumpleaños Dialuna 31 Mei 2010
:D :D :D :D :D :D :D :D A'int he sweet? Happy birthday to this sweet chocolate ELMO TickleMe Cathlin. Best wishes from your family, friends (too...
The Ultimate Challenge un biaha mas tabata un exito
ORANJESTAD (AAN)--- The Ultimate Challenge a bira e Adventure Race mas spera serca e atletanan di Aruba y ayera nos por a mira cu...
Festival di biña ta cuminza Diahuebs awor
ORANJESTAD (AAN): Westin Aruba Resort a tene un Conferencia di Prensa anunciando e di seis Festival Anual di Biña, Cuminda y Arte. Ramiro Rafaël,...
Fraccion di MEP a vota contra Sttlement Areement
*Booshi ta haya cu tin un coalicion entre AVP y PDR ORANJESTAD(AAN): Diasabra for di 9’or di mainta a cuminza un reunion pa asina trata...
Gobierno tabata tin sosten di 13 miembro di Parlamento cu a vota na fabor...
Minister de Meza satisfecho: ORANJESTAD (AAN): Hopi satisfecho e mandatario di finanzas Mike de Meza tabata cu e resultado di e reunion. E tabata un...
Ta trahando riba beneficionan di e agentenan policial
Segun Peter de Witte, ORANJESTAD(AAN): Durante un entrevista cu Peter de Witte a mustre riba e hecho cu sindicato di polis a yega di cuestiona...
Menaza di Kima Aruba?
Awor cu e cabuya a cuminza preta y un grupo di abusador a compronde cu nan por bay haci un pasantiya na KIA,...


text:
PDVSA a stop cu entrega di petroleo crudo na Isla. E chens cu e refineria cuminsa bek ta practicamente chikito.
Na e momentonan aki Isla ta para pa motibo di mantencion.
E motibo ta e beslag di ConocoPhillips. E compania di petroleo Mericano ta exigi pago di placanan di compensacion despues di e nacionalisacion door di Hgo Chavez. E Venezolanonan tin cu paga 2 biyon di dollar, segun Curacao Nieuws.
Un shotdown di Isla, gehuurd y explota pa PDVSA ta menasa pa ta confisca pa ConocoPhillips, segun Antilliaans Dagblad. Esaki ta sosodiendo cu e propiedadnan di PDVSA.
Segun Reuters, cu ta sigui e desaroyo for di comienso rond di e confiscacionnan aki, ta basa riba fuentenan desconoci. Pa evita e beslag, PDVSA a stop di suministra e refineria di Schottegat y e terminal na Bullenbaai cu petroleo nobo, pa cual e existencia di produccion ta cabanado y e refineria ta paralisando.
PDVSA tambe lo ta ocupa cambiando e suministro pa Corsou y transfiriendo esaki pa Citgo, e filial Mercano completo di PDVSA, den un intento pa evita otro beslag di parti di Conoco. “Como resultado, e refineria eventualmente (lo tin cu) stop e operacion,” e agencia di prensa autoridasa, ta cita un informante.
Un biaha mas Isla/PDVSA na Corsou, pero tambe e leiding di e compania petrolero estatal Venezolano na Caracas, no a reacciona. Mientras tanto, sindicatonan di Isla a reuni cu gerencia di Isla y e consul general di Venezuela.
“E administracion a sigura e sindicatonan cu e beslag ainda no tin consecuencianan pa e refineria. E trabao ta sigui,” Gherrel Remilia, presidente di e sindicato di Isla, Apri, a bisa. Den un comunicado interno, gerencia di Isla a informa e personal cu “Refineria Isla no ta enfrenta problemanan financiero.”
Tur e preparativonan a realisa pa e pago di e salarionan, como di custumber dia 27 di e luna aki, segun gerencia a informa. “Tur e subcontratistanan tambe a ricibi su remuneracion di e manera habitual.” E sindicatonan ta preocupa pa e futuro di e refineria debi na e acontecimentonan reciente.
“Mester tin un solucion sostenibel,” Remilia a bisa.
Prome minister di Corsou, Eugene Rhuggenaath (PAR) a bay den contacto cu e representante local di ConocoPhillips, kende a comparti su preocupacionnan riba e consecuencianan cu e embargo por tin pa e economia di Corsou. Den nomber di e poblacion, Prome Minister a pidi e compania petrolero Mericano pa e tene esey na cuenta y pa e respeta e comunidad local.
E Ministerio di Petroleo di Venezuela a reacciona cu Reuters: e ta rechasa e beslag di ConocoPhillips, cu a ricibi un reclamacion di 2 mil miyon di dollar door di PDVSA. Pero e gobierno di Maduro a bisa cu PDVSA “kier un solucion legal y pacifico,” loke ta sugeri cu PDVSA ta dispuesto pa paga.
PDVSA ta desea di adheri na e resultado di arbitrahe, cual Conoco a cuminsa y a gana despues cu Venezuela a nacionalisa e propiedadnan di e grupo Mericano na 2007.


text:
MERKA — Despues di a bringa leshoná djasabra ultimo kontra Floyd Mayweather, Manny Pacquiao a opera su skouder drechi ayera. Apesar di a leshoná e skouder den entrenamentu pa e pelea di djasabra, Pacquiao a kere ku su skouder tabata sufisiente bon pa bringa. Sin embargo, esaki no tabata e kaso ora ku e leshon a re-aparese den e di tres asalto di e pelea.
Segun konosido siruhano, Dr. Neal ElAttrache tur kos a bai bon ku e operashon i ta spera un rekuperashon total di e skouder di Manny. E tempu di rekuperashon despues di e operashon lo tuma entre 9 pa 12 luna.
Miéntras ku niun hende no tabata na altura di e leshon di Pacquiao aparentemente Mayweather si tabata sa tur loke tabata pasa den e kampamentu di Pacquiao. Den un entrevista ku FightHype.com, ku ta keda konsiderá komo e boka di Floyd Mayweather e bòksdó a bisa: “mi tabata sa tur dia tur kos ku Manny Pacquiao tabata hasi den su kampamentu. Mi tabata sa ki ora e tabata bòks, ki ora e no a bòks. Mi tabata sa kuantu asalto e la bòks. Mi tabata sa kon prepará e tabata. Mi tabata sa kuantu asalto e la praktiká kontra saku pisa. Mi tabata sa ora su pia kue kram.”
Segun Mayweather, ora e ta bringa kontra di un hende e mester sa tur kos di dje.
Miéntras tantu e promotor di Manny Pacquiao, Bob Arum a sugerí pa Mayweather keda sin bringa na sèptèmber próksimo. Arum ke pa Mayweather drenta rin bek na aprel di 2016 kontra Pacquiao.
Entrevista di FightHype.com ku Floyd Mayweather:


text:
Edisonstraat – Diabierna anochi algo pasa di 11’or, casi un ora despues cu e atraco a tuma luga na Moko, Flex team di polis a duna un motociclista riba un scooter ordo pa para, pero esaki no a sigui ordo di e unidad. Mesora a cuminsa un persecusion
Den companashi
Flexteam a keda persigi e scooter, posiblemente pa motibo cu nan lo kier a haci un control riba dje, relaciona cu e atraco cu a sosode algun rato prome na Mokomarket, caminda e atracadornan arma a bandona e sitio ariba un scooter.
Pariba di e crusada di Toricellistraat cu Edisonstraat, e motociclista a perde control y ta accidenta, e la dal contra un auto staciona.
Motociclista deteni y levemente herida
E motociclista a cay y a keda levemente herida, Flex team mesora a detene e motociclista y a pidi pa transportwagen transport’e pa warda di Polis na Playa.
Algun rato despues ambulance a presenta na Warda di polis pa atende e motociclista cu tabata herida, e tabata tin varios rasca na su curpa, no ta conoci si ela wordo hiba hospitaal of personal di ambulance a trat’e na Warda mes.
Algo cu no ta wordo practica mas
No ta conoci e motibo exacto pakiko e team aki a persgui e scooter, mirando cu e ta un practica cu no ta wordo aplica mas, debi cu den pasado un motociclista a yega di perde su bida durante un persecusion.


text:
Pronóstiko
Pronóstiko di tempu pa Kòrsou i bisindario bálido te djamars merdia 12:00 o.l., 13 di febrüari 2018.
Kompilá: djaluna 12 di febrüari 2018, 11:00 o.l. (14:00 UTC).
KÓDIGO HEL: .PREKOUSHON PA LAMAN LOKALMENTE BRUTU.
Tempu: Un shelu por lo general parsialmente nublá ku chèns pa algun áwaseru pasahero. Pa mayan djamars, lo tin periodikamente basta nubia ku aun mas áwaseru riba diferente parti di e isla.
Temperatura máksimo lo alkansá 30 ºC i temperatura mínimo 24 ºC.
Solo ta sali 06:58 i ta baha 18:42 o.l.
Bientu: For di direkshon generalmente ost i moderá te basta fuerte; forsa 4 te 5 (20 te 39 km/ora, 11 te 21 nudo). Debesenkuando te fuerte i duru den ráfaga; forsa 6 te 7 (40 te 61 km/h, 22 pa 33 nudo). Djamars, bientu lo kambia di direkshon i bira for di nortost.
Situashon general: Algun áwaseru lo move rápido awe riba parti di e isla. Ta antisipá periodonan mas largu ku nubia i áwaseru miéntras e siman ta progresá. Di otro un banda, e sistema di preshon haltu fuerte riba Atlántiko lo sigui generá okashonalmente bientu duru den nos área i e laman lo ta basta brutu.
Kondishon di laman: Moderá te basta brutu ku altura di ola entre 1.5 i 2.5 meter (4 pa 8 pia). E laman di mas haltu lo ta den zona habrí i na e kosta nort.
Fenómeno spesial: Ningun.
Pèrspektiva te djárason merdia: Shelu ta hopi nublá i tin un bon chèns pa awa sigui kai.
Meteorólogo: Luciano
E próksimo boletin di tempu lo wòrdu publiká djaluna 17:00 o.l. (21:00 UTC).


text:
Evento promoshonal pa Kòrsou riba yate na New York
WILLEMSTAD- 29 di mei 2017 – ResientementeKòrsou huntu ku Time Out New York a selebrá yegada di zomer riba awa ku un Summer Kickoff Yacht Party. Kasi mil partisipante a subi Hornblower Cruise Line pa selebrá huntu ku e publikashon lokal tan respetá Time Out New York i e spònser prinsipal, Ofisina di Turismo di Kòrsou (CTB).
E kampaña publisitario kolorido, ‘Right Now in Curaçao’, tabata na bista di públiko tur kaminda riba e yate di tres piso. Na tur e barnan, bartènder ku T-shirt di Kòrsou tabata sirbi e bibida spesial ‘Curaçao Blue Breeze’. Tambe tabatin un kabina spesial pa saka potrèt ku un bunita background di e playanan di nos pais i tambe leshi pa potrèt ku hashtag di e evento ‘#StayDushi’ imprimí riba nan. Ademas tabatin un premio masha spesial den forma di un estadia di kuater anochi na Kòrsou, kortesia di Renaissance Curaçao Resort & Casino i JetBlue Airways. Esnan ku no tabatin e suerte di gana e trep pa Kòrsou, a risibí komo regalo un brel di solo ku ‘Curaçao’ riba dje i algun tremendo oferta pa bini nos pais, inkluso e pakete vakashonal ‘$50 for our 50th’ di CHATA i un deskuento di $150 pa Kòrsou di JetBlue. E evento riba yate ta parti di un serie di evento i inisiativanan promoshonal pahalsa e nivel di konsiensia i krea mas tráfiko for di e merkado di Nort Amérika.


text:
WILLEMSTAD — Direktiva di federashon di Sòftbòl di Kòrsou ku hopi dolor a tuma nota di e pèrdida grandi di Sr. Julio Hellburg. Un hòmber ku no mester di introdukshon kiko e la nifiká pa Sòftbòl lokal i tambe internashonal. Direktiva di CSB a risibí vários mensahe di Kondolensia di vários pais den e region aki, manera Chile, Argentina, Peru, Aruba, Colombia i tambe personahenan importante di Consursa ku ta e federashon madre di Sòftbòl den Sur Amérika i bisindario. Nan tur a nominá Julio Hellburg komo un Baluarte i un eminensia pa Sòftbòl riba plano Internashonal.
Di parti direktiva di CSB i tambe henter e famia di sòftbòl engeneraal nos kondolensia i forsa na famia di sr. Julio Hellburg.


text:
Instituto Pedagogico Arubano (IPA) ta haci un cordial invitacion na henter pueblo di Aruba y muy en special na tur maestro y profesional den e area di educacion pa asisti na e presentacion y exposicion di Pasantia Internacional di e studiantenan di IPA di aña tres. E studiantenan a scoge e aña aki pa un pasantia na Argentina, Merca (Baltimore & New York), Hulanda y Belgica, Spaña (Barcelona) y Costa Rica. E meta principal di e pasantia ta pa e studiantenan conoce cultura y sistema di enseñansa diverso, desaroyo profesional y personal y pa trece innovacion specificamente riba tereno di Desaroyo Sostenibel den ensenañsa na Aruba. Durante nan investigacion a enfoca specificamente riba e asina yama cuater P’s di sostenibilidad segun Nacionnan Uni cual ta “Planet, People, Profit y Participatory Governance.” E presentacion y exposicion di e studiantenan lo tuma luga diamars dia 17 di april na Cosecha San Nicolas y Nicolas Store San Nicolas.
Presentacion
Luga: Cosecha San Nicolas - mainstreet
Grupo 1 6:00 - 6:15 pm Baltimore
Grupo 2 6:25 - 6:40 pm Barcelona
Grupo 3 6:50 - 7:05 pm Costa Rica
Coffee break
Grupo 4 7:20 - 7:35 pm Nederland/Belgica
Grupo 5 7:45 - 8:00 pm New York
Grupo 6 8:10 - 8:25 pm Argentina
Grupo 7 8:35 - 8:50 pm Nederland
Exposicion
Luga: Nicolas Store - Rotonde
Orario: 9:00-10:00 pm
Un y tur ta keda cordialmente invita pa asisti na e anochi interesante aki, haya informacion y tende di e experencia di nos futuro maestronan.


text:
Rey Tumba 2017 CuracaoRead More »
QuickVideo: Ate tumba di Rocco den Fest Tumba Curacao
QuickVideoRead More »
ClickVideo: Rocky a hiba pochi wc pa Mike
Rocky Kelly a tene un protesta dilanti di Bestuurskantoor, unda el’a hiba pochi wc pa Gobierno, como un obra di arte. Durante e protesa, mester a confronta polis.Read More »
ClickVideo: Un vista di festival di Caiso
Video: Polis a confirma cu criminalidad a subi
Den parlamento di Aruba, Cuerpo Policial a presenta un raportahe cu ta confirma cu criminalidad a subi drasticamente. 60 atraco den 2016 y den 4 siman di 2017 ya a bay 15 atraco caba.Read More »
Video: Edgard Vrolijk (MEP) ta mustra deterioro di veld di Universal
Politico di MEP, Sr. Edgard Vrolijk ta elaobra riba e deterioro di veld di Universal y riba deporte engeneral.Read More »
Video: Minister a bishita planta abandona na dump
Diaranson mainta, Minister Sevinger y De Meza a bishita dump pa asina mira e planta cu nan propio gobierno a abandona desde 2009. Ora cu AVP a drenta Gobierno, nan a boycotea e planta pa procesa sushi, pa e unico motibo cu tabata un planta di MEP. Aki nan ...Read More »
Video; Parl. Clarisca Velasquez ta splica e deterioro di Cuerpo Policial
Video: Den un entrevista pa Canal 22, Clarisca Velasquez a splica cu antes, na anja 2009, e situacion tabata mihor cu awor pa loke ta e polisnan riba motorcycle.Read More »
Video: Ciclistanan a reuni riba e trafico insugur
Homber fastioso na Crystal Casino
Lloyd G. Smith Boulevard – Diamars marduga polis a bay Crystal Casino pa un homber basta fastioso. Na yegada nan ta topa cu un homber cu tawata actua raro, indicando cu e lo por a usa un substancia y cu a pone tuma un actitud fastioso. Polis a bise pa ...Read More »
Homber sin flanel coriendo cu cuchiuw
San Nicolas – Diamars merdia polis a bay atende un pelea na altura di Watertoren. Yegando e sitio caminda e problema tawata nan ta topa un na careda cu un cuchiuw den man. Esaki tawata altura di e gas station cerca di warda di San Nicolas. Mes ora polis a ...Read More »
Caso serio di violacion
Dr Horacio E. Oduber Hospitaal – Dialuna anochi laat polis di Noord hunto cu slachtofferhulp ta wordo manda poli. Segun informacionnan ricibi, un dama hoben lo a wordo viola door di un homber di edad. Detencion lo a tuma luga aparentemente na hospitaal mes.Read More »
Awa di beerput causando hopi molester na Pavia
Pavia – Dialuna anochi algo pasa di 9’or polis ta wordo manda cu urgencia na Pavia, pa hendenan cu lo ta atacando un cas. Na yegada polis ta papia cu algun mucha cu ta biba na e cas y nan a conta kiko lo a pasa, esta cu hende a ...Read More »
Señora atraca y choca den su cas, den dia cla
Sabana Basora – Dialuna atardi algo prome cu 4’or, un otro atraco a keda registra ariba Aruba. Un biaha mas un cas di famia ta bira victima, caminda cu dos homber cu ta papia spaño a drenta e cas. Den e incidente e atracadornan lo a choca e señora y ...Read More »
Brommer a bay y ta dal señora cu stroller
De Lasalle Straat – Dialuna mainta den careda di 7:45, durante trafico druk polis ta bay pariba di Imelda Kleuterschool. Akinan un brommer lo a bay pasa y ta topa cu un señora cu stroller y un criatura. E criatura tawata “ok”, den e sentido cu e no tawara yora, ...Read More »
Atraco arma ariba cabayero cu a caba di sali di bancomatico na Wayaca Service Station
Wayaca – Dialuna mey anochi den careda di 12:30 un persona ta yega dilanti airport y ta bati alarma cu e lo a caba di wordo atraca. Mes ora un patruya ta bay pa e sitio. E cabayero ta informa nan cu e lo a lanta placa na bancomatico di ...Read More »
Clarisca Velasquez no ta contento cu maneho riba husticia ultimo tempo y a bisa Dowers si no cambia su maneho lo kita su sosten
Aki ta sigi un comunicado di Señora Clarisca Velasquez. E gobierno aki ta e gobierno cu mas a inverti den husticia…y esaki Clarisca Velasquez a boga y a aproba pe tambe. cu e situacion cu nos ta confronta cune di pais bisinja Clarisca Velasquez ta hanja cu no ta haciendo ...Read More »
Homber a resulta herida, ora cu auto a cay ariba dje
Seroe Blanco – Diadomingo anochi unidadnan di rescate esta brandweer ambulance y polis a sali pa un adres na Seroe Blanco. Motibo tawata cu auto lo a cay ariba un persona. Na yegada di polis e cabayero no tawata bou di e auto mas. Polis mes ora a pidi pa ...Read More »
Chines maltrata y posiblemente atraca of asalta na altura di Cinema
Lloyd G. Smith Boulevard – Diadomingo mey anochi polis ta wordo pidi pa bay altura di Cinema, pa motibo cu un grupo di persona lo a maltrata un chines. Na yegada di polis nan ta topa cu un chines, cu basta golpi na su cara, caminda cu polis ta pidi ...Read More »
Ladronnan a kibra den varios auto pariba di stadion
Diabierna anochi dilanti Camacuri residence and apartments varios persona cu a atende un evento di Tai Chi a haya sorpresa, ora nan bin na nan auto. Varios auto a sufri daño, ora cu nan a kibra nan bentana pa por a horta den nan. Un acto tristo, mirando cu mayoria ...Read More »


text:
© skibí pa Reyna Joe
Komo hende ku tin bon amiga i amigu mi ta semper interesá pa sa mas di hendenan ku ta keha ku nan no tin amistatnan real.
Pa hende komo ser sosial por ta felis, un parti importante ta pa bo tin tambe amistatnan ku ta yena bo bida, ku ta kita bo soledat, ku ta sostené bo lokuranan, ku tei si bo ta malu i ku ken bo por djis sinta ketu sin bisa nada sintiendo bo sigur ku nan.
I sa ku amistat ta algu ku bo tin di kuida i manehá pasobra bida simplemente den tur parti di universe; ta duna i tuma.
I tin biaha bo tin di tuma soketada i desapunto pasobra ta bida.
Interesante di Feng Shui ta ku tur hende, hasiendo uso di analísisnan segun e konosementu antiguo aki, ku tur hende por tin mesun chèns riba un bon bida, maske ku tur hende no ta pareu, pasobra tur hende no tin mesun destino. Mi ta splikando esaki aworaki brevemente.
I ya; abo tambe konosé hende ku ke ta mionario i ku ta muri sin nunka a logra bira riku.
Otro hende no ta hasi nada i nan ta mionario ku 20 aña.
Tin hende ta bira riku ku aktividatnan legal, otro ku aktividat ilegal, sin nunka haña problema ku hustisia, pasobra nan destino ta di tin hopi sèn.
Si bo sa di Feng Shui bo sa ku pa bo tambe logra un bon bida, pa bo por ta felis i salú; ku bo no tin di wak otro hende pero bo tin di wak bo mes karta astrologiko.
Ei bo por sa ki ta bo destino, si abo lo ta riku, sabí, felis ku un famia, ku lo tin hende pa yudabu semper òf ku semper abo ta esun ku ta haña tur sorto di oportunidat.
Si den bo karta astrologiko, ku por wak fe ora un yu nase, tin ku bo lo ta riku; anto no tin awa pa laba.
Si bo no tin e suerte ei tin si konosementu di Feng Shui kombiná ku bo mes determinashon, pa hasi loke si por dunabu un bida komódo.
Feng Shui pues no ta pa hende floho.
Meskos ta ku si tin un bon famia ta bo destino, ku lo bo tin esei tambe. Ku yunan ku ta obedesé i ku ta hasibu orguyoso.
Te asta por wak den bo karta pa ki tempu den bo bida lo bo por haña un yu òf si bo te keda sin haña niun yu di bo mes.
Sabidoria tambe ta marká den bo karta astrologiko.
Si bo ta sabí i no tin e kondishonnan pa benefisiá di dje, tin tambe ki momentu lo bo benefisiá di dje.
Si bo suerte ta ku ta hende lo mester yudabu pasobra bo mes lo no por, anto e hende ei lo presentá na sierto momentu tambe.
I finalmente oportunidatnan den bida. Si esei ta den bo karta anto si bo ke òf no, bo ta haña nan kada biaha atrobe.
Sabiendo bo karta astrologiko, sabiendo ku bo bida ta den bo mes man, bo sa tambe ku bo no mester keda sufri den niun situashon.
I bo ke sa mas?
Komuniká ku bo konsehero di Feng Shui na fengshuikorsou168@gmail.com
I bishitá www.fengshuikorsou.com.
Kos bon so pa abo……
© Feng Shui Kòrsou.


text:
Polis a detené sospechoso di intento di asesinato na Seru Fortuna.(komunikado number 056/2018) Djabièrnè 2 di febrüari 2018, alrededor di 00.53 or, Sentral di Polis a risibí notifikashon di un kaso di lòsmentu di bala riba Seru Fortuna. Mesora Sentral di Polis a dirigí un patruya na e sitio. For di un investigashon ku polis a realisá na e sitio polis a komprendé for di un testigu ku un hòmber a lòs algun tiru dirigí riba un dama (su ex) na momentu ku e dama aki a yega kas den un outo. Niun di e balanan no a alkansá e dama, sinembargo e outo ku e dama tabata manehá si a haña perforashon di bala. Despues di su akto e hòmber sospechoso aki a bai for di e sitio. Polis a konfiská e outo i un kantidat di “huls” na e sitio pa mas investigashon.
Kontinuando ku e investigashon den e kaso di intento di asesinato aki, djasabra 3 febrüari 2018 alrededor di 19.10 or, polis a detené e hòmber sospechoso den e kaso aki, C.T.B., nasé na Kòrsou 24 aña di edat den e área di Seru Fortuna. Durante detenshon di e sospechoso aki polis a haña i konfiská un revòlver kaliber 38 ku un kantidat di bala den dje ku e sospechoso
tabatin huntu kuné. A presentá e sospechoso dilanti di un fiskal ouksiliar ku a ordená su enkarselashon pendiente mas investigashon. E investigashon den e kaso aki ta kontinuá.